Donostia 2016 hautagaitzaren lantaldea\nEusko Jaurlaritzaren ordezkaritzak eta Etxepare Institutuak hainbat jarduera antolatu dituzte Bruselan euskal kultura eta talentua Europan ezagutzera ematek. Jarduera ziklo hau gaur bertan hasi da “Donostia-San Sebastián: hiritarren energia olatuak” erakusketaren inaugurazio ekitaldiarekin, Europako Legebiltzarraren egoitzan. Datozen bi hilabeteetan beste ekitaldi batzuk ere egingo dituzte: Bernardo Atxagak Passaporta jaialdian parte hartuko du, 'Ghost in Armour' erakusketa ikusgai izango da, euskal parte hartzea izango da Bruselako Film Laburren Jaialdian eta Xarnege folk taldeak kontzertua emango du.\nBrusela, Belgika. Kanpo Harremanetarako Idazkaritza Nagusiak, Bruselako Euskadiko ordezkaritzaren koordinaziopean, eta Etxepare Institutuarekin batera, 'Euskal Kultura eta Talentuaren 1. Ziklo Europarra ' jarriko du abian gaur. Ziklo honi hasiera emateko “Donostia-San Sebastián: hiritarren energia olatuak" erakusketa inauguratuko dute arratsaldean ofizialki Europako Legebiltzarraren egoitzan. Erakusketaren helburua Donostia- 2016ko Europako Kultur Hiriburu Izateko Hiri Hautagaiaren proiektuaren eta edukiak hedatzea izango da. Ostirala arte egongo da erakusketa Bruselan.\nZikloaren beste jarduerak datozen bi hilabetetan zehar burutuko dira. Ziklo honen bidez euskal kultura eta talentua Belgikan zein Europar Batasunean ezagutarazi nahi dute antolatzaileek, eta halaber, sektoreko erakunde eta profesionalen arteko lankidetza loturak sendotu nahi dira, hala Belgikan zein Europa osoan.\n“Eusko Jaurlaritzak kanpoan gure figurak eta balioak sustatzearen aldeko apustua dugu ekimen hau. Eraldatzeko motorra eta bizikidetzaren sinonimoa dugu kultura, eta Ziklo honek horrela erakusten du”, adierazi du Guillermo Echeniquek, Eusko Jaurlaritzako Kanpo Harremanetarako Idazkari Nagusiak.\n-\t"Donostia: hiritarren energia olatuak” erakusketa: Europako Legebiltzarrean otsailaren 28tik martxoaren 4era arte.\n-\tPassaporta Literatur Jaialdia: Bernardo Atxagak hartuko du parte Passaporta literatur jaialdian Europako literaturaren figura ospetsuekin batera. La Monnaie Antzokian egingo da martxoaren 27an. Cervantes Institutuaren lankidetza eta partaidetzarekin egingo da aipatu ekitaldia.\n-\t“Ghost in Armour” erakusketa: Euskadi, Alemania eta Galeseko artisten artean eratutako arte erakusketa honek industriaren eta artearen eraldaketa izango du ardatz. Europako Legebiltzarrean egingo da martxoaren 28tik apirilaren 1era.\n-\tBruselako Film Laburren Jaialdia: Bruselako Film Laburren Jaialdian publikoari zabalik izango diren jardunaldi ezberdinak eratuko dira, Euskadiko ikus-entzunezkoen sektorea ezagutarazteko xedez. Apirilaren 28tik maiatzaren 8ra arte ospatuko da jaialdia eta Euskal Filmotekaren lankidetza izango du.\nEuskadiren Bruselako Ordezkaritzak urte bukaerako bilera egin du bertako euskaldunekin eta lagun europarrekin


Jendetza elkartu da plazan Herri Jaiaren festan - Azkoitia - Maxixatzen.eus\nJendetza elkartu da plazan Herri Jaiaren festan\nMaxixatzen.eus 2019-06-09 17:02\nGaur eguerdian Herri Jaia izan da plazan, eta bertaratu diren herritarrek aukera izan dute herriko baserritarren nekazaritza produktuak erosteko, txahal errearen mokadutxoa egiteko eta etxe desberdinetako sagardoa dastatzeko. Nekazariek zortzi postu jarri dituzte. Besteak beste, barazkiak, loreak, gazta, eztia, ogia eta beste hainbat produktu eskaini dituzte.\nHerri Jaia Azkoitiko baserritarrak eta baserriko bizimodua txalotzeko sortutako ekimena da, baserriko produktuak balioan jarri, plazaratu eta kontsumitzaileak bertako produktuen kalitateaz jabetzen laguntzeko. Herriko baserri hauek parte hartu dute: Ipintza, Zumeta, Santa Kutz, Etxearreta, Zabaleta eta Berastegi. Halaber, postuak jarri dituzte Errezilgo dendak eta Oreka elkarteak.\nHorrez gain, urtero bezala, Ikurriñaren plazan txahala erre dute, eta Eusko Labela duen txahalaren okela pintxoa dastatu dute herritarrek. Gainera, pintxoei laguntzeko, etxe ezberdinek ekoiztutako sagardoa edan dute zenbaitek. Guztira, lau sagardogile izan dira: Aburuza, Lizeaga, Añota eta Zabala.


Egiturazko indarkerien aurkako migrazio-ingurune seguruak - - Baleike.eus\nEgiturazko indarkerien aurkako migrazio-ingurune seguruak\nSilvia Carrizo 2021-03-19 07:10\nXXI. mendeko emakume etorkinak, “pobreziaren feminizazioaren” mendeko oinordekoak, euskal gizartean beren “ongizate- estatuaren” doikuntzaren aldagaia dira. 13.000 emakume baino gehiago ari dira lanean norbaiten laguntza behar duten pertsonen zaintzaile gisa, lan-baldintza onartezinetan: 24 ordu, 365 egun urtean, orduko 2 euroko soldaten truke, eta horrek ez du arazo etiko edo politikorik sortzen ez gobernu- erakundeentzako, ez enplegu- emaileentzat.\nEuskal Autonomia Erkidegoan, mendekotasuna duten adinekoei arreta emateko eta familia eta lana uztartzeko politika publikoek indartu egiten dute logika neo-koloniala, patriarkala eta kapitalista. Izan ere, logika horren arabera, lehenik eta behin, zainketak emakumen lanak dira; enplegatzaileak boterea du langilearen bizitzan, eta bere jabetzan hartzen du. Azkenik, lan hori eta baldintza horiek emakume etorkin pobreentzat soilik dira.\nMalen Etxea elkarte gisa eratu eta antolatu ginen, komunitate- sarea sendotzen laguntzeko. Gure erkidegoko praktikak politika publikoen artean lehiatzen dira, baina, horrez gain, “Estatu-erdiguneko” ikuspegia alda dezakegu, egoera hori konplexutasunetik problematizatuko duen eta guztiontzako bizi-baldintza duinak eta bidezkoak eraikitzen, eskatzen eta eskatzen jarraituko duen zeharkako diskurtso politikoa eraiki ahal izateko.\nIldo horretatik, gure erakundearen zutabeetako bat da autogestionatuta mantentzea Zestoako Harrera Etxea, eta orain Zumaiako Harrera Etxea gehitu zaio. Espazio horiei esker, elkartzeko ingurune seguru bat eraiki daiteke. Ingurune horretan, emakumeen arteko loturak sortzen dira, eta, bakoitzaren esperientzia berezi eta funtsezkoetatik abiatuta, zeharka eta modu konplexuan delineatzen da migrazio- arazoaren azterketa; izan ere, emakume etorkin bakoitzak bere gain hartzen du bere izaera politikoa, eta gizarte-aldaketa baten eragile eraldatzailea da bere herrialdean.\nLogika kapitalista eta neokolonialak, “Euskal Ongizate Estatuaren” oinarri dena, osasuna eta atsedena izateko eskubidea dutenak, eta beraien osasuna kontuan hartzen ez den eta atsedenerako eskubiderik ez dutenak banatzen ditu. Hori da euskal gizarteak egunero onartzen duena, arrazismoari eta egungo egoerari hertsiki lotutako egiturazko indarkeriak indartuz.\nGizarte-antolaketa hori egunero gauzatzen da lan- esplotazioko, nahitaezko laneko eta lan-esplotazioko egoeretan, eta hori da gure erronka politikoa: oinarrizko eskubideak urratzen ez uztea eta migrazio-ingurune seguruak sortzea, ezkutuko ekonomia eta oinarrizko giza eskubideen urraketa (askatasuna, esaterako) bereizten ez dituen gizarte batean.


GEFren 30. Topaketan IK4_IDEKOren partaidetza aktiboa. - Ideko\nGEFren 30. Topaketan IK4_IDEKOren partaidetza aktiboa.\nTopaketa honetan, Ikuskapen eta Neurketa Ikerketa lerroko ikertzailea den Iratxe Aizpuruak, ultrasoinuen bi irtenbide aurreratuen garapenari eta optimizazioari buruzko ikerlana aurkeztu zuen, abantaila nagusienak ondorengoak direlarik: piezen ikuskapen fasean alterazio garrantzitsurik ez izatea eta erabilera sinplea daukaten ekipo automatizatu konpaktuak lortzeko aukera izatea.\nLan honetarako, ultrasoinuetarako simulazio zehatza duen erreminta bat (CIVA) erabili zen eta saiakuntza-banku bat martxan jarrita balidatu ziren emaitzak.\nTrenen gurpilen osotasun estrukturala oso garrantzitsua da trenen industrian. Gurpilen hutsegiteekin zuzenean harremana izan duten hainbat istripuren ondorioz, gurpilen ikuskapen eta mantentze lanen eskaria handiagoa da.\nGaur egun, saiakuntza ez-suntsitzaileen eremuan gurpilen ikuskapenerako praktika ohikoenak, ikuskapen bisuala eta partikula magnetiko bidezko ikuskapenak dira. Baina ikuskapen mota hauek hainbat desabantaila dituzte, metodo hauek ordezkatzeko aukeren bilaketa dakartzatelarik. Eremu honetan zentratu zuen bere lana Iratxe Aizpuruak.\nGrupo Español de Fractura izan zen GEFren 30. Topaketa antolatzearen arduraduna, ETSI Caminos eta Gaztela Mantxako Unibertsitateko C. eta P.-rekin (UCLM) elkarlanean. Topaketa 2013ko martxoaren 13tik 15era egin zen Toledon, UCLMren Armen Fabrikaren Campusean.


Antartida Kontinentea - Elhuyar Aldizkaria\nHasiera » Albisteak » Antartida Kontinentea\nGehienak ados daude Antartida Kontinentea 1820.ean aurki zela. Ados ez dira jartzen aurkitzailearen nortasunari buruz. Batzurentzat, Nathaniel Palmer iparramerikarra izan zen, beste batzurentzat Edward Brandsfield ingelesa eta hirugarren batzurentzat Thaddeus von Bellingshausen errusiarra. Aurkikuntzari buruzko liskar honetan laugarren bat sar daiteke eta garaitzeko posibilitate askorekin gainera. Harrigarriena zein zen eta nondik etorri zen ezagutzen ez dela da.\nOrontius Finaeus-en XVI. mendeko (1531) mapa arretaz aztertuaz, Hego Poloan zentratutako lur baten presentzia dago (Terra Australis RE izenarekin). J.W. Weihaupt-en iritziz mapan agertzen dena antza handiegia du ezagutzen dugun Antartidarekin mapa-egilearen amets bera izateko. Bat datozen puntuak hauek dira; Ekialdean eta Mendebaldean zatitzea eta berauen tamaina erlatiboa; agertzen den badia zabal bat Ross-en Itsasoarekin bat datorrena; eta mendi-kateen banapena.\nHau da Hego Kontinentea XVI. mendean ezagutzen zen. Baina, ingurumariak agertzen diren moduan, Antartidak izotzak murriztuak zituenekoak dira (Ross-en itsasoan. izotz-geruza flotagarriaren eza). Glaziar hauek urtu eta berriro eratuak izateko, Brontze-aroan edo ertaroaren aurretik egin behar izan zen Antartidaren antzineko esplorazio hau. Mapa baten marrazketa; axaletik bada ere, geometriazko eta nabegazioazko ezagumenduak eskatzen ditu. Zeintzu izan ziren ba esploratzaile hauek?


Altuna | Altzueta | Argurutze\nItxura batez, (h)altza hitza darama sustraian baserri honen izenak. Haltza + zu edo tsu (ugaritasuna), haltzadi edo haltza deitu zuhaitz mota den lekua adieraziko luke. Eta Joan etxeko nagusiaren ustetan ere (67 urte) halaxe da, beti halaxe entzun izan duelako. Bestalde, zalantzarik aski sortarazten du izen honek zeren eta ez baita altza, “altzu” baizik kasu honetan. Eta altzuk, besteak beste, mea edo minerala den lekua adierazten du. Dena den, lehen ildoa jarraiki, badugu Hernaniko herrian Ilarra-tsueta izeneko baserri bat, tsu + eta ugaritasuna eta lekua adierazten duten atzizki bi daramatzana. Adibide hau aplikatuz, gisa honetan askatuko genuke korapiloa: Altzueta = (h)altza + zu+ eta. Litekeena. Altzueta “Nomenclator” zerrendan (1870). Eta Altsuta jendearen ahotan.\nUrumea gaineko zubia Osinagan zeharkatu, Loidi bidegurutzean ezkerrera jo eta lehenengo baserriak dira, ibar eskuinean kokaturik, Altzueta biak.\nBi bizitzako etxea zen, agidanez, Altzueta zaharra. Mendialdetik, osoki ekialdera begira bi isuritako etxe koxkorra bata, eta ibai aldetik bestea, gerora berritua izan dena.\nEtxe kaxkarra zela mendialdekoa dio Joanek, baina beren gurasoek hamaika seme-alaba hazitako etxea ere bai. Gero, Munduko Lehen Gerrateko urteetan, alboan lehengo etxe zaharrari begira, egitura luzeko etxe handi bat eraiki zuten, sartuta eskuinera sukaldea eta beheko oinean ukuilua etxearen alde batik bestera, bere luzera guztian, bi ate handi alde banatan zituela, simaurra atera edo azpigarria sartzeko. Ekialdetik beste atea, handia hau ere, ganaduaren jatekoa ekartzeko.\nEtxe-ordeko bat ere bazuen alboan sarrerako atearen ezkerretan, gero estalpe baizik ez zena eta 58-59an terrazape bilakatua. Soilik lau horma nagusiak gordez, barne guztia ormigoizko hezurduraz horniturik erabat berritua izan zen etxea (82an). Azkenik, pabilioi berri bat (93an) egungo sagardotegi modernoek eskatzen dutenaren arabera.\nGOIKOETXEA LARBURU Familia\nJoan nire solaskideak aita eta ama ezagutu zituen, aurrekorik ez. Aita, Joxe Mari Goikoetxea Beobide etxeko semea eta ama Kontxa Larburu Odriozola, Berakorte baserriko alaba ziren. Joxe Mari aita bigarren aldiz ezkondua zen. Lehen emaztea Maria Elustondo Odriozola. Urnietako Egurrola baserriko alaba eta alaba bat izan zuten, Anttoni, gaur egun Afrika Beltzeko lurretatik (Burkina Faso) lekaime misiolari ibili ostean etorri berria, eta bigarrena izaterakoan ama hilik aita alargun, eta Kontxarekin ezkondu gero. Honako seme-alaba hauek izan zituzten: Joan, Pedro Mari, Maria Anjeles (lekaimea), Bautista, Paulo Joakin, eta Milagros (sei urte zituela hila). Halaber, aita hil eta aitaren anaia Pedrorekin ezkondu zen berriro ama Kontxa, seme bat, Joxe Mari izan zutelarik. Bihurdura handiak jasandako familia, nolanahi ere. Aita bi aldiz ezkondua, eta ama bi aldiz berebat, ez hala ere zentzu modernoan esanda.\nJoan seme nagusia etxerako. Ezkondu: emaztea, Agustina Goikoetxea Labaka, Astigarragako Ipintza baserriko alaba eta hiru alaba izan dituzte: Maria Anjeles, Jaione eta Aitziber. Orain, aita alarguna eta Aitziber alaba bizi dira elkarrekin Altzueta baserrian.\nDozena bat behi, garai baterako kopuru handia, idi parea eta zaldia bere orgarekin ezagutu ditu Joanek etxean. Eta zezen bat edo bi, etxeko eta inguruko baserrietako behien estaldurak egiteko. Ehun bat litro esne batez beste egunero. Horretaz aparte, baratze, ez txikia, lanik aski izan da Altzueta baserrian. Baserri handiak lanak ere handi.\nAlabaina, “buruhausterik handiena azpigarriak ematen zigun, dio etxeko jaunak. Haiek ibiliak halakoak!” Naparralde pasatuta Aranoko mugan dagoen Euntziko harriaren hegalpetik ekarri ohi zuten, eta Borrotolatik. Hau hala ere erosoa omen zen. Galera zeukaten, lau gurpileko orga zena eta orain argazki zaharretan baino existitzen ez duena. Marra deitu arbazta batzuen bitartez eraisten zuten mendian beheko bidera irastorra.\nDolarea beti ezagutu du Joanek etxean. Lehenik, eskuzkoa, gero, eskuzkoa eta argindarrez eragina, biak batera. (Ikus 1926ko ordainketa agiri bat Udal Artxiboan).\nAzpigarria garraiatzea ez ezik, lan gogorra izan zen etxe ondoko malkarretan sagarrondoak landatzeko dena aitzurrez, hondeaketa lana eta simaurketa, sagastiak simaurtzea. Oraino gogoan du Pagoagako mandazainaren bidez burutu zutela zenbait negutan lan hau.\nDena ez zen, hala ere, zailtasuna etxe honetan, arropa garbitzea, esaterako. Etxe aurre-aurrean zeukaten, aterpetxo bat erreka koxkor baten alboan bere aska, harria eta guzti, poliki antolaturik.\nBaratzegintzak Altzuetan izan duen garrantzia azpimarratzeko, ikusi besterik negutegien sistemari buruzko ezarpena, Hernani aldean aurren samarretakoa dena, nolanahi ere.\nHartan, 76an, ukuilua kendu eta erabat sagardotegi bilakatzen da Altzueta, egitasmo handi baten baitan murgildurik.\nGOIKOETXEA MURUA Familia\nIñaxio Goikoetxea (64 urte), etxeko jauna solaskide izan dut. Altzueta zaharrak, aurrean bide aldetik, jarraipena zeukan lehen ere eta beti bi bizitzako etxea izan omen. Etxea hustu nonbait, aitona Iñaxio, Altzueta zaharreko semeak hartu eta ezkonduta bizitzen bertan jarri zen.\nGaurko Iñaxio, biloba, honen gurasoak Joan Bta Goikoetxea Beobide aita eta Maria Kamio Igartaburu ama, Altuna baserriko alaba izan ziren. Hauen seme-alabak: Manoli, Axun, Iñaxio eta Mari Karmen.\nIñaxio etxera ezkondu, emaztea Dolores Murua Maiz, zaldibiarra, eta seme-alaba hauek: Joxe Mari, Axun, Maria eta Ana.\nAita eta ama, Joxe Mari semea eta bi alaba gazteenak bizi dira baserrian.\nGurasoak baserriko lanari atxikirik bizi izan ziren. Zazpi behi, hiruzpalau zekor eta zaldia bere orgarekin. Egunero Donostiaraino zaldia hartuta lehenik, tranbian eta autobusean gero eta furgonetan orain.\nEkoizpenak, esnea eta barazkiak. Baratzeak, oraingo panorama ikusita, etxe honetan tradizio handia izango zuelako ustea azaldu diot Iñaxio solaskideari. Eta honek erantzun:\n—“Ezta pentsatu ere. Aita zena izan zan baratzegintzaren eragile etxean eta... inguruotan”. Eta hala, aurrekoen istorio bat kontatu dit Iñaxiok, etxean askotan entzuna. “Ari omen zan gure amona baratze sailtxo batean ahaleginetan, hurbildu zaio aita (birraitona guretzat) eta esan omen zion: Emakumea, loiolatarrak izorratuko dituzu”. Garbi dago lehen baratzegintza nola zen edo non kokatzen zen, oso Donostia inguruan, agian. Oilo mordoska bat beti eta fruta ere bai. Gerezi asko izaten zuten eta jateko sagarra (San Joan sagarra, pelestina, Berrondo sagarra...).\nGaur egun, bi behi eta zekor bat edo beste, etxerako segida ziurtatzeaz aparte, etxerako esnea eta haragia izateko moduan.\nBaratze lanean dihardu gainerakoan gaur Altzuetako familia honek. Urrats berri bat eman zuten orain urte batzuk bide honetatik, negutegiak ipintzea. Eta loragintzari heldu zioten negutegiekin batera. Urte batzuetan loragintzak bolumen eta arrakasta handia izan arren, errentagarri izatea galtzen joan ahala, uzten joan dira, erabat uzteraino.\nBaratzegintza berezituari atxiki zaio azkenik. Tomatea hartu dute ardatz. Bi uztaldi ditu tomateak, agidanez, negutegien baitan: bata, otsailaren hasieran landatuz, maiatzaren erditik San Inaziotara, eta bigarrena abuztuaren lehen egunetan landatu, Pilariketatik Urte Zaharrak bitartekoa.\nTomatea ardatz eta honako hauek lagungarri: letxua, zerba, aza eta patata. Lekadunik ez? Ezezkoa izan da erantzuna. Eskulan handia eskatzen omen eta kanpoko jendea lanerako hartzea ez delako errentagarri gertatzen.


Eibarko Mapa Turistikoa eskuragarri dago - etakitto.eus\nEibarko Mapa Turistikoa eskuragarri dago\nEibarko Udalak, Debegesa Eskualdeko Garapen Agentziarekin lankidetzan, Eibarko mapa turistiko bat diseinatu du, Armagintzaren Museoan eta hiriko zenbait ostatutan eskuragarri egongo dena.\nMapak hirian turismoa egiteko informazioa eskaintzea du helburu.\nBisitariei Eibarko egonaldian zer ikus dezaketen jakinarazteko diseinatuta dago mapa, eta, aldi berean, oinezkoentzako guneei, aparkalekuei, eskailera mekanikoei, igogailuei eta bestelako elementuei buruzko informazioa ematen du, orientazioa errazteko.\nMapak hiriko interes turistiko handieneko baliabideak nabarmentzen ditu: udaletxeko eraikina, Ipurua Udal Estadioa, Astelena pilotalekua, San Andres eliza, Portalea kultur etxea, Coliseo Antzokia, Azitaingo baseliza, Gerra Zibilaren Frontearen Interpretazio Zentroa eta Armagintzaren Museoa bera. Bakoitzaren informazio interesgarria duen paragrafo deskribatzaile labur bat du.\nMapa turistikoan, halaber, unibertsitatearen eremua eta Arratera sartzeko ibilbideak irudikatzen dira, bai eta eremu horretan egin daitezkeen ibilbideei buruzko informazioa ere, eta honako hauei buruzko informazioa ematen da: garraio-webguneak, Eibarko Udalaren webgunea, Debabarrena Turismoarena, Armagintzaren Museoarena eta Gerra Zibilaren Frontearen Interpretazio Zentroarena.\nMapa Armagintzaren Museoan dago eskuragarri. Museoak Eibarko eta eskualdeko ondare industriala kontserbatu eta zabaltzea du helburu. Gainera, hiriko ostatuetan ere eskuratu ahal izango da.\n« Dosi bakarreko txertoaren eraginkortasunaz aritu da Ana Galarraga “Koronabirusaren Gakoak” atalean Zabalik dago Udal Euskaltegiko uda ikastarorako matrikula »


Ziarretak argi dauka: "Indarkeriarik gabeko taldeen batasunak irabaziko du" | EA - Eusko Alkartasuna\nHasiera » Hauteskundeak » Ziarretak argi dauka: "Indarkeriarik gabeko taldeen batasunak irabaziko du"\nZiarretak argi dauka: "Indarkeriarik gabeko taldeen batasunak irabaziko du"\nEusko Alkartasunako buruzagi eta lehendakarigai Unai Ziarreta ziur agertu da bere alderdiak aurkeztutako proposamenak “milaka abertzaleren artean ilusioa berpizten duela”. Gaineratu du “gure indarrak batuz, ETA gabe eta indarkeriarik gabe, irabaziko dugu”. Ziarretaren aburuz, hori da ezker abertzaleak egin behar duen hausnarketa, izan ere “horretan pentsatzen jarriz gero, ondorio berdinera helduko da”.\nPNV bozkatzeak ez du PSE-EE gobernutik kanpo utziko, alderantziz ordea, atea zabalduko dio”. Hori gertatu ez dadin, EAri emandako botoa dela erabilgarriena azaldu du, Eusko Jaurlaritzak ” burujabetzaranzko pausoak emateko, eta jeltzale eta sozialisten arteko paktua ekiditeko”.\nZiarretak hitzok Donostiako Kursaalean egin zuten mitinean bota zituen, Araba eta Gipuzkoako zerrendaburuekin batera. Jesus Mari Larrazabal eta Rafa Larreinaz gain, Jozeba Azkarraga, Esther Larrañaga eta Tontxu Campos sailburuak ere bertan izan ziren; eta baita Gipuzkoako EAko buruzagi Iñaki Galdos eta Carlos Garaikoetxea lehendakari ohia besteak beste.\nEAko hautagairen diskurtsoan, krisi ekonomikoaz gaindi beste gai batzuk ere hartu behar direla hizpide esan du, izan ere “herri honetan badago hil egiten duen jendea eta hil egiten dutena, konpontzeke dagoen gatazka politikoarengatik”. Gainera, azpimarratu du “ezin gaitezkeela beste 11 edo 12 urtez itxaroten egon gatazka konpontzeko, PNVk planteatzen duen gisan.”\nZiarretaren ustez, EA da gatazka konpontzeko proposamenak luzatzen dituen alderdi bakarra, eta PNV kritikatu du “kanpaina honetan honi buruz ezer esan ez duelako”, kontsulta eta estatutu politiko berria kaxoian ahaztuta utziz.\nEra berea, PSE-EEren proposamenaren aurka ere egin du, bere ustez PSEk duen konponbidea “Ezintasuna eta inpotentzia “delako. “atentatuen aurka, lege-kanporatzeak. Injustizia bat tapatzeko, beste injustizia bat. hori da gatazka in eternum luzatzeko erantzun egokia. Ziarretak PSOEn ikusten duen balore bakarra etsipena dela esan du, eta espainiar gobernuko etsipen hori ez dugu Euskadiko Lehendakarian ikusi nahi, azkenean euskal herritarrei igaroko die etsipen hura.\nNi etsipen horren aurka nago guztiz, ezin baitezakegu gure seme-alabei utzi duen arazo larriena konpontzerik ez dakien herria. Bideak hasiera puntu argia dauka: bide politikoa soilik erabiltzea eta giza eskubide guztien errespetu eta berme osoa helmuga jotzeko. Hala gure herriak dituen eskubideak bereganatzeko polo soberanistaren eraketa behar dugu.\nEAko buruak berretsi duenez, ezin gara inkesten fio egin, azken finean aldedi politikoen eta komunikabideen esku dauden instrumentuak baitira. Gainera, sondeoek ateratzen duguna baino gutxiago ematen digute beti, eta oraingoan ere, EAren emaitzak sorpresa emango dute.


Karmengo Ama Ikastetxea, osasun-krisiaren aurrean: Hezkuntza, familia eta norberaren erronkaren aukerak\nPandemiaren ondoriozko isolamenduak ekarri duen erronka hezitzaile eta pertsonala aukera bilakatu da. Ikasgelak itxi zirenetik ia hiru hilabete igaro direnean, Karmengo Ama Ikastetxeak hausnarketa sakona egin du eta erronka honen alde positiboa ikusi du, eta orain, isolamendutik sortutako indarguneak agerian daude.\nIkastetxeko hezkuntza-komunitatearen aliantza inoiz baino indartsuagoa dela eta inoiz baino kohesionatuagoa dagoela erakutsi du. Ikastetxeak, familiek eta ikasleek aspalditik landutako sareak izan dira, eta orain, hezkuntza-komunitatearen sendotasuna erakusten duten ardatzak dira.\nElkarrizketa arina izan da. Familiekin egindako foro birtualek (Meet, posta elektronikoa) edo Eskola Kontseiluaren bilera telematikoek aukera eman dute informazioa, beharrak eta kezkak partekatzeko eta, hala, ikasle guztiek online hezkuntzan aurrera egin dute berme guztiekin. Sare horri guztiari esker, ikastetxeak eskola-ordutegiak egokitu ditu, zereginak egokitu ditu, eta irtenbideak ere eman ditu ikasturte edo hezkuntza-etapa bakoitzerako edo, behar izan duenean, familia bakoitzerako.\nTermometro sozial horri esker, irakasleek eta ikastetxeko zuzendaritzak abantaila handiarekin ekingo diote datorren ikasturteari, egungo ziurgabetasuna gorabehera. Errealitate horiek aztertuta, hezkuntza-proiektu osoa eraikitzeko asmoz, gaitasun digitala -gailuak eta plataformak erabiltzea- zeharkako premia bat izanik, maila baxuenetan landuko da.\nBaina hori guztia ezinezkoa izango litzateke hezkuntza emozionalik, bizikidetzarik eta gizarte-harremanik gabe, ezinbestekoak baitira Karmengo Ama Ikastetxearen hezkuntza-proiektuan. Gizarte-urruntzea, osasun-krisiak markatua, beste erronka bat izan da eta hala, Karmengo Ama Ikastetxeko irakasleak metodologia kooperatiboak modu onlinean landuko dituen programa batean murgilduta daude.\nLan kooperatiboa, ikasleen etorkizunerako erabilgarritasun handiagoa duena, hezkuntza-planteamenduetako bat da eta duela urte batzuk integratu zen ikastetxean. Orain online prestakuntzara eraman behar da, gardentasunez, asertibitatez eta enpatiaz. Izan ere, online esperientziak erakutsi du hori ere posible dela. Horrek guztiak ikaskideekin sozializatzen eta harremanetan jartzen lagunduko die ikasleei, ikasgelan, jolastokian zein kalean. Izan ere, Karmengo Ama Ikastetxearen ardatzetako batek dioenez, "Pertsonak hezten ditugu".\nElkarbizitzarako, elkarri laguntzeko eta baita laguntzeko nahi hori ere azaleratu da harremana modu onlinean gauzatzen ari den aste hauetan. Ikasleek, irakasleek eta familiek bestearen lekuan jartzen jakin dute, Karmengo Ama Ikastetxearen familiaren banakako eta taldeko egoera hobetzeko ideiak, tresnak edo materialak partekatzeko.\nDenek ikasi dute isolamendutik. Irakasleak diziplina ugaritan trebatu dira neska-mutilak haien hezkuntza-prozesuan onena berenganatzeko. Kudeaketa emozionala, metodologia berritzaileak, ikasleentzako tresna eta aplikazio teknologikoak, elikadura osasungarria edo osasunerako prestakuntza dira landu diren ikasgaietako batzuk.\nHau guztia ikasgelak itxi zirenetik izandako etengabeko bilakaerari esker egin ahal izan da, eta, batez ere, hezkuntza-komunitate osoaren ahalegin ordainezinari esker. Karmengo Amak eskerrak eman nahi dizkie familiei eta irakasle guztiei egindako lan handiagatik, hori gabe ezinezkoa izango bailitzateke osasun-krisiaren hezkuntza-erronkari aurre egitea.\nAnimo! Etengabeko ikaskuntza komunitarioan bizi gara.


EBk eta AEBek adostu dute altzairu eta aluminio jasangarriaren inguruko akordio globalari buruzko eztabaidak hastea eta altzairuaren eta aluminioaren merkataritza-gatazkak etetea - EU Reporter\nEBko altzairu industria\nVon der Leyen Europako Batzordeko presidenteak eta Biden Estatu Batuetako presidenteak igandean adostu zuten altzairu eta aluminio iraunkorraren inguruko akordio globalari buruzko eztabaidak hastea. Horrek mugarri berri bat markatzen du harreman transatlantikoan, eta klima-aldaketaren aurkako borrokan altzairuaren eta aluminioaren mundu mailako industrien deskarbonizazioa lortzeko EB-AEBren ahaleginetan. Altzairuaren eta aluminioaren inguruko Munduko Merkataritza Erakundearen aldebiko gatazkak etetea ere adostu zuten bi presidenteek. Merkataritza harreman transatlantikoa berrabiarazteko egin ditugun azken arrakastak oinarritzen dira honek, hala nola, EB-AEBetako Merkataritza eta Teknologia Kontseilua abian jartzea eta Boeing-Airbusen gatazketan tarifak etetea.\nAltzairuaren eta aluminioaren fabrikazioa mundu mailan karbono-igorpen handienetako bat da. Altzairuaren eta aluminioaren ekoizpena eta merkataritza iraunkorrak izan daitezen, industriaren karbono intentsitateari aurre egin behar diogu, gainahalmenarekin lotutako arazoekin batera. Hitzarmen Globalak gure industrien epe luzerako bideragarritasuna bermatu, karbono-intentsitate baxuko altzairuaren eta aluminioaren ekoizpena eta merkataritza bultzatuko ditu eta merkatura bideratutako baldintzak berreskuratuko ditu. Hitzarmena irekita egongo da gogoko kide guztiek parte har dezaten. Gainera, Estatu Batuek iraganeko merkataritza-bolumenetaraino EBko altzairu eta aluminio-esportazioei buruzko 232. artikuluaren tarifak kenduko dituztela iragarri ostean, Europar Batasunak neurriak hartuko ditu Estatu Batuen aurkako oreka-neurriak eteteko.\nBi aldeek ere adostu dute gai honen inguruan dauden MMEren auziak etetea. Ursula von der Leyen Europako Batzordeko presidenteak esan zuen: "Munduko akordioak tresna berri indartsu bat gehituko du iraunkortasunaren bila, klimaren neutraltasuna lortuz eta gure altzairuaren eta aluminioaren industrien arteko berdintasuna bermatuz. Merkataritza transatlantikoko lankidetzan beste tentsio iturri bat desaktibatzea bi aldeetako industriei lagunduko die. Hau mugarri garrantzitsua da AEBekin dugun agenda berritu eta aurrera begira".\nInformazio gehiago eskuragarri dago Prentsa-oharra, Q & A Deustu.\nGai erlazionatuak:euAltzairu eta aluminio jasangarriaus\nBatzordeak dumpingaren aurkako behin-behineko betebeharrak ezarri ditu Txinara, Indonesiatik eta Taiwanetik iradokitako altzairu herdoilgaitzezko bobinak eta xaflak. Taxien tasak% 6tik% 18.9ra doaz eta Taiwanen isurtzeko marjinaren mailan eta lesio marjinen mailan kokatzen dira, hau da, Europako ekoizleentzako kalte ekonomikoa kentzeko beharrezko maila - Txina eta Indonesiako esportatzaileen kasuan. .\nEginkizunak gehienez sei hilabeteko epean aplikatuko dira, eta, aldi horretan, Batzordeak ikerketa jarraituko du eta behin betiko neurriak ezarri nahi dituen erabakiko du. Horrekin batera, produktuen multzo beraren gaineko diru-laguntzen aurkako ikerketa ere egiten ari da.\nGaur onartutako neurriek altzairuaren gaineko EBko merkataritzaren defentsarako neurri kopurua 55eraino eramaten dute. Batzordeak EBko enpresak defendatzen jarraitzen du merkataritza bidegabe eta lehiatik kanpo bere prozedurak egokituz - MME legearen arabera EBren nazioarteko betebeharren mugan - egungo egoera berezietara. Egungo dumpingaren aurkako neurriei buruzko informazio gehiago aurki dezakezu EBren Aldizkari Ofiziala,.\nBatzordeak #SteelProducts inportazioen behin-behineko babes neurriak ezartzen ditu\nEuropako Batzordeak altzairu produktuen inportazioetan behin betiko babes neurriak ezartzen dituen araudia argitaratu du. Neurriak otsailaren 2an jarri ziren indarrean, eta 2018ko uztaileko behin-behinekoak ordezkatuko dituzte Europar Batasunak Estatu Batuek altzairu produktuei tarifak ezartzeko hartutako erabakiari emandako erantzunaren barruan, merkataritza fluxuen desbideratzea eragiten duen neurria. EBra sartu.\nBatzordeak egindako ikerketek erakutsi dute altzairu produktuen inportazioak Europar Batasunean handitu direla, EBko altzairutegiak mehatxatzen dituela. Gaur egun argitaratutako babes neurriak zaindu egin dira, inportazioen etengabeko fluxua mantentzea, Europako merkatu azpiegituretan lehiaketa eraginkorra bermatzen duena eta altzairuaren EBko erabiltzaile askoren aukera nahikoa. Gainera, OMC arauekin bat datoz. Neurriak 26 altzairuzko produktuen kategoriari dagokie eta tarifa-kuotak izango dira, 25% betebeharraren arabera. Hornitzaile nagusiek kuota indibidualak izango dituzte beren inportazio historikoetan oinarrituta.\nInformazio gehiago nahi izanez gero, ikusi osoa Prentsa-oharra eta testua erregulazio.\n#SteelExcessCapacity - Foro Globalak urrats garrantzitsuak ematen ditu gehiegizko gaitasunari aurre egiteko\nAltzairuaren gehiegizko gaitasunari buruzko foro globalaren irailaren 20an Parisen egindako bilera ministerialean, altzairua ekoizten duten munduko herrialde handienek adostu zuten gaitasuna behar den guztietan gehiago murriztea, etorkizunean gehiegizko gaitasuna areagotzea ekiditeko eta baita lan egiteko ere. gehiegizko gaitasuna eragiten duten dirulaguntzak ezabatzea.\nJyrki Katainen Enplegu, Hazkunde, Inbertsio eta Lehiakortasuneko presidenteordeak, Pariseko bilkurako buru izan zenak, esan zuen: "Honek mezu argia bidaltzen du: iraganeko akats garestiak ez ditugu errepikatuko, eta gehiegizko gaitasuna eta bere kausa nagusiak landu beharko ditugu saihestu etorkizunean ondorio sozial, ekonomiko, komertzial eta politikoak. Horrek hazkundea eta enplegua babestuko ditu EBko altzairu industria eraginkor eta iraunkorrean. Lan asko dago aurretik eta Foro Globaleko kide guztiek konpromisoak betetzen jarraitu beharko dute. irmo eta jakinarazi G20ko liderrei. "\nCecilia Malmström merkataritza komisarioak esan zuen: "Gehiegizko gaitasunaren erronka globalak merkataritza-harremanak eta merkataritza-arkitektura globala estutu egin ditu. Une sentikor honetan Foro honetan izandako aurrerapenak frogatzen du alde anitzeko lankidetza posible ez ezik, onena dela ere. mundu mailako erronkei aurre egiteko tresna. Adostutako pakete hau jartzea Europar Batasunak orain gertutik jarraituko duen zerbait da. Gure langileak eta gure industria burutzen diren konpromiso horien mende daude ".\nForo Globala funtsezko organoa da altzairuaren sektorean gehiegizko gaitasun iraunkorraren aurkako borrokan. Dagoeneko emaitza ukigarriak eman ditu, hala nola altzairu ekoizpenari, gaitasunari eta gehiegizko gaitasunari buruzko estatistika fidagarriak eta partekatuak egitea altzairu ekoizle nagusien artean, eta gehiegizko ahalmena behar den tokian murrizteko ahaleginak egiten hasi da. Aste honetako konpromisoak ministroak 2017an Berlinen egindako bileran hartutako konpromisoetan oinarritzen dira.\nGorputzek urte bakoitzaren amaierarako gehiegizko ahalmena duten diru-laguntzen ebaluazioa amaituko dute. Etengabeko gaitasun global iraunkorraren aurrean, azken ahaleginak izan arren, Foroko 2019-k XNUMX-k murriztea ekarriko du. Azkenean, Foroak gaitasun globalak handitzen jarraitzen du aldian-aldian, etorkizunean gehiegizkoa den kasu larri bat gertatu arte gelditzeko.\nSiderurgia sektorea ezinbesteko industria da Europar Batasuneko ekonomiarentzat eta mundu mailako balio kateetan posizio zentrala du, eta ehunka mila herritar europarrentzako lanpostuak eskaintzen ditu.\nAltzairugintzako gaitasunaren superabita globala 540 milioi tona metriko ingurura iritsi zen 2017an - 2016ko gailurretatik jaitsi zen baina hala ere historiako bigarren maila altuena da. Horrek altzairuaren prezioak jasanezinak diren mailetara jaitsi ditu azken urteetan eta eragin kaltegarria izan du altzairuaren sektorean, baita lotutako industrietan eta lanpostuetan ere.\nMartxoan 2016 Batzordeak Komunikazioa argitaratu zuen EBko altzairuaren industriarako lehiakortasuna babesteko neurri batzuk aurkeztuz.\nBatzordeak, besteak beste, merkataritza-defentsaren bidez jardun du, dumpingaren aurkako eta dirulaguntzen aurkako betebeharrak ezarriz, EBko siderurgia industria merkataritza bidegabearen efektuetatik babesteko. Gaur egun EBk aurrekaririk gabeko merkataritza defentsarako neurri ugari ditu altzairu produktuen inportazio bidegabeak bideratzeko, eta, orotara, dumpingaren aurkako eta diru-laguntzen aurkako 53 neurri ditu. EBk eskura dituen tresna juridiko eta politiko guztiak aktibatu ditu justifikatu gabeko 232 neurri aurre egiteko.\nHala ere, ahalegin horiek mundu mailako gehiegizko gaitasunak merkataritzan izan ditzakeen ondorioak baino ezin dira konpondu, ez bere funtsezko arrazoiak. Horretarako, EBk 2016ko abenduan parte hartu zuen Altzairuaren Gehiegizko Gaitasunari buruzko Foro Globala sortzeko. 33 ekonomia (G20ko kide guztiak eta ELGAko interesa duten beste zenbait herrialde) elkartuz, munduko ekoizle garrantzitsu guztiak biltzen dira.\nSortzeaz geroztik, parte hartzen duten ekonomiek altzairuaren gaitasunari, diru-laguntzei eta bestelako laguntza-neurriei buruzko datuak trukatu dituzte. Gardentasunaren hazkundeari esker, Global Forum-ko kideak azpimarratu behar dira altzairuaren gehiegizko gaitasuna duen arazoaren azpiko kausak azpimarratzeko eta urrats zehatzak adostea merkatuaren eginkizuna hobetzeko eta industriaren egitura aldatuz.\nAzaroan 2017 Global Forum-en politika-soluzioen paketea altzairuaren sektoreko gehiegizko gaitasunean\nMoldaviakoDuela 3 ordu


Erantzunbeharraz - Jakin.eus\nLehengo batean liburu aurkezpen bat egin zen; Fito Rodriguezek ‘Fake News’ ez dira atzo goizekoak liburua aurkeztu zuen, orri gutxi baina kontu asko biltzen dituen saiakeratxoa. Fake news delakoa nahita sortzen den berri faltsu bat da, egiazkoaren itxura ematen zaiona hartzailea engainatzeko edo manipulatzeko helburuarekin. Dakigunez, ez dira ahuntzaren gauerdiko eztula. Trump fenomenoaren eta fake news-en loturaz hitz egin zuen Mikel Reparazek elkarrizketa labur batean: «Berak [Trumpek] sortu du albiste faltsuen unibertsoa, eta oso emaitza onak eman dizkio AEBetan. Europako alderdi askok errezeta hori hartu dute, eta gezurra da osagai nagusia» (Berria, 2019-04-30).\nPolitikaren jokalekuan gezur berariazko eta demagogikoa ere ez da atzo goizekoa (horrek sortu beharko ligukeen asaldura beste baterako utziko dut). Aurreko hartan arduratu ninduena izan zen Rodriguezek fake news-ei egozten zien izaera performatiboa. Gezurra egia bihurtzen dutela, alegia. Pigmalion efektuaren bidez azaldu zuen. Besteenganako ditugun aurreiritzi edo usteek euren errendimenduan eragina dutela esatera dator teoria; errepikatzearen errepikatzeaz gezurra sinetsi eta egia bihurtzen dugula esateko beste modu bat da. Hausnarketa deserosoa da orduan pentsatzea noraino garen albiste faltsuen egikaritzearen erantzule.\nErantzule, bitxia hitza. Bi adieraduna, Euskaltzaindian: «1. Erantzuten duen pertsona». «2. Zerbaitek eragindako ondorioak bere gain hartu behar dituen pertsona». Lehen begiratuan kulpari erreferentziarik egiten ez bazaio ere, ondorioen kargu egiteak lozorroan baina beti adi dugun kristaua esnarazten digu nonbait. Hala, hiztegi berari erru hitza definitzeko eskatuta, «hutsegite baten erantzukizuna» diosku. Hanka-sartzea nork egin duen ez dakigu, baina, ardura eta kulpa pertsonalki sentitzen ditugun neurrian, norberak egina balitz bezala epaitzen dugu. Trump AEBetako presidente izaten noraino lagundu dugu? (Trump urrutiegi sentitzen badugu, etxetik gertuago ere baditugu antzeko adibideak). Botorik izan ez dugun arren (botorik eman ez arren), bere nabarmenkeriak bolo-bolo zabaltzeak nolako mesedea egin dio?\nBatere onik egiten ez diguna damu eta kulpetan itotzea da. Hori horrela, erantzukizunaren eta erantzunbeharraren arteko bereizketarekin amaitu nahi nuke. Hiztegiak esanahi bera egozten badie ere («erantzule izatea; hortik datorren eginbidea»), Joxe Azurmendik sakontasun gehixeago ematen die Barkamena, kondena, tortura liburuan, Karl Jaspers-en hausnarketak euskarara ekartzerakoan. Erantzunbeharra, orduan,\n... erantzukizun zibila da, berme edo abala, garantia, fidantza; ez zaio egintzaren egileari erreferitzen, egintzaren ondorioei baizik; eta subjektu egilearen erruaz ala gabe, subjektu erantzunbeharrekoa berdin-berdin obligatzen du (29. or.).\nEdo: fake news-a nork sortu edo zabaldu duen alde batera utzita, asmakuntza egia bihurtu bada ere, horren kulpak banatzen jarri gabe, haren ondorioei erantzun beharraren obligazioa daukagu. Horrek ez du esan nahi ardura pertsonalik ez dagoenik, norbere kontzientzia aztertu behar ez denik, kulparik ez dagoenik. Baina hauteskunde batzuen emaitzaren erruduna (auto)zigortzen aritu baino, indarrak haiei erantzuten jartzean datza.\nErantzunbeharra arduraz hartu duten bi dira Marina Garcés eta Antonio Casado. Fito Rodriguezen liburu aurkezpena bukatu eta segidan beste bi izan genituen, oraingoan Carlos Santamaria Zentroko liburutegiko Txillardegi aretoan. Aretoaren izaerak merezi du aipamentxoa ere. Paretik pasatzerakoan, hutsik dagoela dirudien gela bat da. Erakusketaren bat dago (ia) beti kristalezko ate gardenetatik bestaldera. Tripa-zorria esnatzen duen hamaiketakoa usaintzen da noizbehinka, kontuak esateko aitzakia ematen duena, gainera. Beste batzuetan hitzaldiak izaten dira, edo talde txikitan hitz egiteko bildu den jendea. Beti ere unibertsitateari akademiaren tribuna kendu eta gizartearekin parekatzea bilatzen da.\nBaina esaten ari nintzen Humanidades en acción eta Cultura dual liburuak aurkeztu zirela, Garcések eta Casadok editatuak, hurrenez hurren (EHU telebistan ikusgai dago solasaldia, nahi duenarentzat). Lehena proiektu zabalago baten zati bat da. ‘Aula Oberta’ Bartzelonako Institut d’Humanitats-ek sortutako topaleku bat da; ikertzaileak, artistak, aktibistak, idazleak eta abar elkartzen dira bertan, egiten dabiltzana kontatzeko eta hari buruz hausnartzeko. Webgunean diotenez, humanitateak «ezagutzara eta sormenera gerturatzeko modu bat» direla uste dute, baita ezagutza eta sormen horien «ondorio sozial, politiko eta humanoetara» gerturatzeko modua ere. Helburua? «Mugimenduan den mapa bat bistaratu eta eraldaketa bultzatzea»; kritika erabiliegietan edo egin beharrekoaren proiektu handiegietan galdu gabe, jada egiten ari direna partekatzea, baita huts egin duena ere. Aula Obertan izandako hogei parte-hartze jaso dira liburuan.\nBigarren liburuak ere unibertsitatearen eta gizartearen arteko loturan jartzen du arreta. Gizarte zabalarekin duen harremanaz ez ezik, zehazkiago lan munduarekin eta kulturarekin duenaz ere mintzo dira hogeitik gora kolaboratzaile. Unibertsitateak batzuetan eskizofrenia moduko bat bizi baitu: hierarkien sustatzaile da askotan, edo kalitate adierazleen esklabo, baina subertsiorako gune ere bada, jakin-mina eta ardura soziala dituztenen topagune. Identitate krisi horri erantzutera etorri da liburua, Casadoren hitzetan, ikerketa eta irakaskuntza prestigiotsuen ondoan unibertsitatearen hirugarren funtzioa –funtzio kulturalarena edo hedakuntzarena– hankamotz dagoela eta. Nola gerturatu herrira unibertsitatean sortutako jakintza? Nola luzatu elkarrizketarako gonbita, berdinetik berdinera?\nAskotan entzuten da, bestalde, unibertsitatea dela Erdi Aroko instituzioetatik gutxien aldatu dena. Badirudi aldaketak azkarrago gertatzen direla kanpoan, eta eskola magistralek ‘komenturatutako’, itxitako, jakintza ematen dutela. Solasaldian gure mendeko arazoez ere mintzatu ziren, tartean, unibertsitate neoliberalaz: ikaslea bezero bihurtu dela; eta bezeroa gaintituludun langabe; burokrazia neurrigabe eta zentzugabea eguneroko ogia egin zaigula; argitalpena helburu bihurtu dela, eta ez bertan esaten dena eztabaidatzeko aitzakia; munduan humanitateetan idazten diren artikuluen %90 ez dituela inork irakurtzen. Literalki, inork ez. Eta ez dira fake news-ak.\n«Nola esan ezetz, uko egin gabe». Hori izan zen Garcésen erantzuna edo, akaso, hausnarketa. Egoera bikain aztertzeko adina jakintza badugula, baina, hala ere, askotan, erantzuteko ahalmenik gabe gaudela gogorarazi zigun. Aldizkariak artikuluz asetzea bainoago, espazio hutsak sor ditzakegu esan, entzun eta irakurri nahi dugunaren bila aritzeko.\nEz baitira hutsalak Mintegi Irekiko hizlaria bazkaltzera gonbidatzea, Txillardegi aretoaren izaera eta hango lunch-ak, Aula Obertaren izana. Gehiago ere badira, kuxkuxean aritu nahi baduzue aipatuetakoetatik gertu daude, Bartzelonan bertan, Espai en Blanc, Barcelona Pensa jaialdia edo Ciutat Oberta bienala. Gurean, filosofia kalera ateratzeko helburuarekin, Pentsatu! jaialdia egin da; gaztetxeek hamarkadak daramatzate espazio berberari imajinazioak utzi besteko erabilerak berrasmatzen; udako kurtso eta jardunaldiak aukera ezagun egin dira jakintza gizarteratzeko eta eztabai beharrezkorako. Gehiagoren bila jar gaitezke edota berriak sor ditzakegu.\nKontu horietaz informazioa biltzen nenbilela, ezagutzen ez nuen hitz batekin topo egin nuen: azaluts. Esanahia bilatzerako, emana nion nirea: espazio ireki baten antzeko zerbait imajinatu nuen, azala zuena (mugatua, zedarritua), baina hutsa (barnean edozer har zezakeena, irekia). Hiztegiak atzekoz aurrera jarri zidan asmo oneko asmamena, ordea; «itxurazalea, hipokrita» omen baita azalutsa. Aukeran, nahiago dut nirea. Irudimenari mugak jarri gabe eta inozentzia hutsez sortzea ere gauza ederra da!\nSormenerako lekua uztea, entzutera joan aurretik zer esana izan daitekeela pentsatzea, espero ez denari lekua egitea, harridura eta irudimena erdigunean jartzea... uko egin gabe ezetz esateko modu bat dira. Espazio hertsagarriak elkargune izateko hustea bezalaxe, baita zerekin bete erabaki aurretik ere. Mintegi Irekiko beste saio batean, Julián Pachok galdetu zigun noraino garen pentsatzen dugunaren erantzule. Ez dago sobera galdetzea zein neurritan eragiten digun inguruak pentsamenduan; testuinguru hurbilak zein jaio garen maila sozioekonomikoak, hizkuntzak, kulturak, herriak... Irudimenak, agian, ez du ezer berririk sortzen. Pentsatu duzue inoiz inguruko baldintzaren bat(zuk) bestelakoak izan balira noraino aldatuko litzaizkigukeen gure usterik eta sinesmenik oinarrizkoenak? Jakin dakiguna ere ez al da zirkunstantzia asko kateatzearen ondorioa besterik? Eta aukeratu gabeko egoera baten ondorio bagara, erantzukizunik ere... Determinismotik ihesi, ordea, irudimenaren eta erantzunbeharraren bueltan aritu ziren hiru liburu aurkezleak. ‘Azalutsaren’ hitz-jokoa hori baino ez da, hitz-joko besterik gabeko bat; erantzunbehar irudimentsuaren potentzialaren oroigarri ere izan dadila.


Donostia Zinemaldia :: “Ez zaizkit hitzak ateratzen”\nHemen zaude: Lehen orrialdea > 66. Edizioa 2018 > Zinemaldiaren Egunkaria\t> “Ez zaizkit hitzak ateratzen”\n“Ez zaizkit hitzak ateratzen”\nAzken hogei urteotan Donostiara hamar aldiz etorri eta azken Canneseko jaialdian Urrezko Palmorria jaso ondoren, Zinemaldiak ezin zuen une egokiagorik aukeratu Hirokazu Koreeda zuzendariari Donostia Saria emateko.\nKoreedak bart iluntzean jaso du saria Victoria Eugenia antzokian. “Oso goiz” heldu da saria zuzendari japoniarrarentzat, “bere ibilbidearen erdian” dagoelako. Koreedak, hunkituta, ezin izan die negar malkoei eutsi: “Ez zaizkit hitzak ateratzen”.\nOso ekitaldi “hunkigarria eta zoriontsua” izan da Koreedarentzat, baina baita “oso tristea” ere, aspaldi gabe Kirin Kiki hil delako, 2016an berarekin batera Donostiara After the Storm pelikula aurkeztera etorri zen aktorea.\nZuzendariarentzat, Zinemaldiko “publikoaren harrera eta bere filmen aurrean izaten duen erreakzioa” zinema egiten jarraitzeko “pizgarrietako bat” da. Adierazi duenez, oso lotuta dago Donostiako jaialdiarekin, eta alboan izan duen eta gala aurkeztu duen Zinemaldiko zuzendaria, Jose Luis Rebordinos, aipatu du. Saria Canneseko zinemajaialdiko zuzendari Thierry Frèmauxek eman dio.\nEskerrak emanez esan du agur Koreedak, baina adierazi duenez, badaki saria ez diotela berriz emango.


Azkenean, eta aurreko neguan pandemia dela-eta Euskadin kros bakarra izan ondoren, igande honetan hasiko da Euskadin landa-denboraldi interesgarri bat, martxora arte eramango gaituena.\nZornotzako (Bizkaia) nazioarteko krosa izango da denboraldi honetako atleta urdinen lehen krosa, baita egutegi nazionalean dauden Euskadiko lehenengo krosa ere. Txindoki Jaso Autowag AT bost atleta gizonezkorekin arituko da, lau sub 16 eta sub 18 bakarra.\nHurrengo krosa hilaren 31n (igandea) izango da Laudion (Araba). Bertan Laudioko krosa egingo da eta, aldi berean, Euskadiko txapelketa izango da Master kategoriarako. Azaroaren 7an iritsiko da Donostiako nazioarteko krosa Lasarteko hipodromoan. Gipuzkoako kros txapelketako lehen proba izango da eta Gipuzkoako eskola-umeentzako lehen proba ere izango da. Horrez gain, azaroaren 21ean Sevillan egingo den kluben arteko Espainiako kros-txapelketarako eta abenduaren 5eko Oviedoko 16 urtez azpikoen eta 18 urtez azpikoen selekzioetarako sailkapen-krosa ere izango da. Abenduaren 6an, Orioko eskola-krosa egingo da; abenduaren 12an, Euskadiko Kros Txapelketa Amurrion; abenduaren 19an, Eibarko Krosa, eskolartekoen hirugarren krosa eta kopako bigarrena; urtarrilaren 9an Elgoibarko nazoarteko krosa, koparako eta eskolartekoentzat hau ere; urtarrilaren 16an Irungoa eta 23an Goierrikoa Zuamarragan, biak ere koparako eta eskolartekoetarako ere baliagarriak; urtarrilaren 30ean Espainiako txapelketa, oraindik egoitzarik gabe; otsailaren 6an, asfalto gaineko Uliako krosa; etxeko Oianguko krosa otsailaren 13an izango da eta eskolartekoen Gipuzkoako txapelketa izateaz gain, Gipuzkoa trofeoaren bukaera izango da; otsailaren 27an eta Araban izango da Euskadiko eskolarteko txapelketa; martxoaren 13an, banakako Espainiako master-txapelketa eta kluben txapelketa Hornachuelosen (Cordoba), eta 16 urtez behekoen eta 18 urtez behekoen Espainiako txapelketa, Getafen.\nAsteburu honetan lasterketetan, hauek izango ditugu: larunbatean, Gasteizko enpresen lasterketa eta 10 km, maratoi-erdia eta Bilboko gaueko maratoia; igandean, Lizarran, Nafarroako kluben arteko kross-txapelketa, Valentziako maratoi-erdia, Zubiritik Iruñerako maratoi-erdia, Agoitzmendi lasterketa Agoitzen (Nafarroa) eta Getxoko familia-lasterketa solidarioa.\nAlexander Oiarbide ordiziarrak Kantabriako Laredoko 10 km-an egindako lasterketa handia eta kronoa. Alexander proba entzutetsu horretako 26. postuan iritsi zen, 30.31 ofizial eta 30.29 errealeko markarekin eta horrek 10 km-etan marka pertsonala izatea esan nahi du.\nOrdiziako mendi maratoian, Larraitz eta Igaratza artean eta itzuleran, hirugarren postua Irati Zubizarretak emakumeen artean, 13. postuan Ordiziako Mikel Pujana zen, 19. Manu Unanue aramarra eta 20. postua Ordiziako Jokin Leunda gazteak.\nDonostiako 15 km-ko klasikoan, Alvaro Calderonek 36.a 53.46an, 48. Asier Auzmendi 54.28an, 52. Markel Hidalgo 54.42an, 75. Iker Iztuetak 55.46an eta 78. irabazi zuen Maite Arraizak emakumeetan 55.53an. 5 km-ko proba paraleloan, Unax Garcia 16. 17.15 eginda.\nMalagako Alhaurin el Granden egindako laugarren probarekin, Fedme (Espainiako Mendi eta Eskalada Federazioa) lineako mendiko lasterketen Espainiako Kopa amaitu zen. Bertan, Lide Urrestarazu ordiziarra gailendu da etorkizuneko kategorian, eta hirugarren maila absolutuan, egindako lau proben ondoren. Lide hiru lasterketatan gailendu da. Lasterketa horietan etorkizun handiko kategorian hirutan parte hartu behar zuten gutxienez: apirilaren 18an, Algamitasen (Sevilla), uztailaren 31n, Terorren (Kanaria Handia) eta joan den igandean Alhaurin el Granden (Malaga). Kategoria absolutuan, berriz, 4. izan da hiru karreretan. Hori dela eta, bere kategorian irabazi eta podiumean sartzeko helburua lortu du kategoria absolutuan. Gogoan izan Lide Espainiako txapeldun izan zela maiatzaren 2an Dorreetan (Jaen) mendiko lasterketetarako promesa mailan eta 10. maila absolutuan.


Kontraesanen belaunaldia • ZUZEU\n2007ko maiatzaren 19an, Townshend gitarra joleak 62 urte bete zituen egunean zapaldu zuen lehenbizikoz The Who taldeak Euskal Herriko oholtza bat, eta Barakaldoko BEC aretotzarrean jo. Gogoangarria izan zen.\nKasik hamar urte geroago, eta taldearen sorrerako 50. urtemuga ospakizunetako biran, The Whok Gasteizko Azkena jaialdian joko du, etzi. Hori dela-eta, Mikel Lizarraldek 2006an Entzun! aldizkarian argitutaratutako erreportajea berreskuratu dugu, “The Who, kontraesanen belaunaldia”:\nOrain dela bi urte [2006koa da testua] egin zuten Roger Daltrey abeslariak eta Pete Townshend gitarristak The Who berriz kalera ateratzeko lehenengo ahalegina. Then and now 1964-2004 bilduma osatu eta bertan bi kantu berri (“Real good looking boy” eta “Old red wine”) sartzeko baliatu zuten argitalpena. Halaber, lehenengo kontzertu batzuk eman zituzten Erresuma Batuan taldekide berriekin -Zak Starkey (bateria), Rabbit Bundrick (teklatua), Pino Palladino (baxua) eta Peten anaia Simon gitarra laguntzaile gisa-, eta prest azaldu ziren bigarren abentura honi jarraipena emateko.\nIzan ere, Townshend-i kasu eginez gero, XXI. mendeko The Who-k ez du izan nahi zuzeneko emanaldietara mugatuko den taldea: “Iruditzen zait ezingo nukeela The Who-rekin bira gehiago egin disko berririk gabe”, adierazi zuen gitarristak orain dela hilabete batzuk bere webgunean.\nThe Whok 1964tik 1982ra egin zuen bidearen erakusle dira taldearen ispiluan islatuta sortutako estilo eta mugimendu kontrajarriak. Izan ere, punkarentzat -Buzzcocksek, Patti Smithek eta Sex Pistolsek The Whok hasieran zuen energiatik edaten zuten- eta mod revivalarentzat (The Jam, The Mods, Secret Affair, The Lambrettas), erreferentzia izan bazen ere, taldeak rock sinfonikoa ere aurreratu zuen bere rock operekin, eta bide batez, hard-rockak ere asko zor dio.\nModu paraleloan, musikarekin lotura zuzena ez zuen korronte bat ari zen sortzen Erresuma Batuan: mod mugimendua. Peter Meaden gerora The Who-ren managerra izan zenak horrela definitu zuen zer zen mod izatea: “Mod izatea zure baloreen eta eskalen arabera bizitzea da. Eta egoera zailetan ere txukun bizitzea”. Mod-ak dotore janzteagatik eta musika beltzari nahiz anfetaminei zieten maitasunagatik nabarmentzen ziren. Baina ez zegoen “mod” musikarik.\nMeadenek The Who zuzenean ikusi zituen arte. Orduan aurkitu zuen mugimenduak behar zuen taldea. Meadenek taldearen irudia txukundu zuen, eta taldekideek ere beren gain hartu zituzten mod mugimenduari atxikitzen zitzaizkion ezaugarriak: dotore jantzi, Vespa motoak gidatu eta anfetaminak kontsumitu. Aldatzeagatik izena ere aldatu zien Meadenek, eta horrela The High Numbers izenarekin argitaratu zuten lehenengo singlea (“I’m the face” / “Zoot suit”). Berehala berreskuratu zuten, ordea, izena.\nLondresko Marquee areto ospetsuko ohiko gonbidatu ziren eta taldeak zuzenean transmititzen zuen energiaren eta bortizkeriaren ospea ere 64-65eko hilabete haietan sortu zen. Townshendek kontzertuetan gitarra kolpeka apurtzeko ohitura hartu zuen eta hori ere amu bilakatu zen intentsitate handiko bizipenak bilatzen zituzten gazteentzat. Lehenengo singleak kaleratu zituzten (“I can’t explain”, “Anyway, anyhow, anywhere”), eta hirugarrenarekin (“My generation”), goia jo zuten.\nFeedback-ez gainezka egiten zuten lau akorderekin eta lelo kutsagarri batekin, Townshendek -hortik aurrera taldearen konpositore nagusi izango zen-, bere belaunaldiaren nahi eta kezkak laburbildu zituen parerik gabeko kantu batean. Gerora punk belaunaldiak (“God save the Queen”) edota grunge oldeak (“Smells like teen spirit”) bezala, mod-ek ere beren ereserkia izan zuten. 60ko hamarkadaren erdialdean, singlea Lp-ari gailentzen zitzaion. Fomatu txikiak zuen merkatua. Townshendi, ordea, ideia asko zebilkion buruan, eta haiek guztiak ez zegoen 7’ko binilo txikian sartzerik. My generation lehenengo disko luzean ordura arteko singleak eta kantu berriak bildu zituen, baina A quick one (66) bigarrenerako antzematen zen gitarristak bide ezberdinak bilatu nahi zituela. Pop zuzen eta energikoarekin nahikoa ez zuela. Horren adibide da “A quick one, while he’s away” ia hamar minutuko kantua. Neurri batean gerora etorriko zena aurreratzen hasi zen. Ordurako mod mugimendua gainbeheran zegoen, eta psikodelia txoko guztietara zabaltzen ari zen heinean, The Who-k ere bere lekua egin zuen mugimendu berrian, “The Who sell out” diskoak erakusten duen moduan.\n60ko hamarkadaren amaieran, Erresuma Batuko musikan ezer ez zegoen geldi. Psikodelia gazteen artean hedatzen ari zenerako, hainbat musikari “haratago” joateko saioak egiten hasiak ziren. Hiruzpalau akordeko kantuen ordez, garapen luzeko piezak nahiago zituzten, eta hitz argi eta zuzenen lekuan, istorioak. Gerora, rock sinfoniko edo progresiboak beretzat hartuko zituen ezaugarriak, ordea, The Who-k finkatu zituen Tommy (69), haur mutu, gor eta itsuari buruzko disko kontzeptualarekin. Townshendi kasu eginez gero, Tommy Meher Baba maisu espiritual indiarrak emandako irakaspenen emaitza izan zen: “Urte haietan bizi izan nituen aldaketen ondorioa da. Erlijio tradizionalarekin etsia nengoen, zalantza espiritualak nituen eta ondorio batera iritsi nintzen: gizakia ezin da mugatu gorputz batera. Eta horrela, mistiko bihurtu nintzen”. Musikalki, taldeak ordura arte grabatutako disko anbiziosoena da, handinahia baina era berean, handiustea. Tommy, gainera, eszenatokietara ere iritsi zen rock opera gisa eta baita zinemara ere -Roger Daltrey protagonista zuela-.\nBi urte geroago -eta Who’s next diskoarekin rock gogorrera hurbildu ondoren-, operazioa errepikatu zuen taldeak Quadrophenia, mod baten istorioari buruzko lan kontzeptualarekin. Gainera, urte batzuk geroago, mod revival-aren garaian, diskoan oinarritutako filma egingo zuten.\nHortik aurrerakoa dinosauro baten iraungitzearen kronika da. Taldekideen artean gero eta arazo pertsonal handiagoak zeuden, Moon-ek arazoak zituen drogekin, bakarkako disko eskasak atera zituzten… Eta hala eta guztiz ere, makinariak lanean jarraitu behar zuen rock talde-enpresa handi bati dagokion moduan. The Who by numbers (75) eta Who are you (78) diskoek gainbeheran dagoen talde bat erakusten dute, rock ezin konbentzionalagoan mugitzen dena. Gainera, 1978an Keith Moon hil egin zen pilula gaindosi baten ondorioz -John Entwistle ere hil egin zen 2002an-. Nolanahi ere, gainerako hiru kideek -Kenny Jones, Small Faces-eko kidearekin-, denbora izan zuten beste bi disko ere grabatzeko, Face dances (81) eta It’s hard (82), biak rock komertzial zaharkituenaren adibide garbiak.\nTaldearen lau mugarri ere emango dizkigun Lizarraldek erreportajea idatzi zuen urtean bertan, 2006an, The Who taldeak “Endless Wire” lana argitaratu zuen; kasik 25 urte zeramatzaten disko berririk plazaratu gabe.\nGeroztik tarteka-marteka agertu izan dira oholtza gainera, harik eta “The Who Hits 50!” izeneko biran murgildu diren arte. Kanturik esanguratsuenak jotzeko asmoz, taldea sortu zeneko mende erdia ospatzera datorren birarekin helduko dira Gasteizera; hauxe ei dute azkena.\n* The Who taldeak etzi, ekainak 18 larunbata, joko du Azkena Rock jaialdian (Mendizabala, Gasteiz), gaueko 23.00etan (eguneko sarrera, 60 euro -bi eguneko bonoak, 95-).\nLehenengoa izateagatik eta “My generation” ereserkia jasotzeagatik mereziko luke aipamena. Mod espirituaren isla zuzena da, eta pop kantu melodiko indartsuak (“The kids are allright”, “La-la-la lies”) eskaintzearekin batera, rhythm & blues-ean arakatzen du etengabe (James Brown eta McDanielsen bertsioak jasotzen ditu).\nA quick one-kin (1966) mod komunitatetik urrundu, eta psikodelia Erresuma Batuan zabaltzen ari zen bitartean, Townshendek bere obsesioak bildu zituen art-pop estetikako diskoan. Lehen aldiz diskoa osotasun gisa planteatu zuen -irrati iragarkiak tartekatu zituen kantuen artean-; bere kantu ezagunenetako bat jaso zuen: “I can see for miles”. Musikalki, psikodeliaren eta poparen artean kokatzen da. Taldearen lan bikainenetakoa.\nTaldearen maisulantzat jotzen den diskoa. Ordurako laukoteak oso atzean utzia zuen hastapenetako soinua, eta Townshenden obsesio musikal eta literarioek gidatzen zuten taldea. Rock diskoa da bete-betean eta 70eko hamarkadan gailenduko den rock gogor baina melodikoa iragartzen du. Kantu esanguratsuak biltzen ditu, “Behind blue eyes”, “Baba O’Reily” eta batik bat, “Won’t get fooled again”.\nKontraesanen belaunaldia / Kontraesanen belaunaldia / Kontraesanen belaunaldia / Kontraesanen belaunaldia\nAzkena Rock, Entzun!, Mikel Lizarralde, mod, musika, The Who\n4 pentsamendu “Kontraesanen belaunaldia”-ri buruz\nedu 2016-06-17 08:07\nMikel Lizarralderen artikulua eztabaidatu gabe, zuzenketa bat .\nThe Who taldeak BECen eman zuen kontzertuan ez zituzten Chuck Berry eta Uski’s oholtzakide izan. Loquillo y los trogloditas eta Rose Hill Drive izan ziren talde gonbidatuak.\natara zarata 2016-06-17 11:35\nArrazoi osoa duzu, Edu.\n2007ko urtarrilean The Uski´s eta Santiago Auseronek Chuck Berry lalgundu zuten eta geroxeago, maiatzean, Loquillo y Trogloditas eta Rose Hill Drivek The Who; BEC aretotzarrean.\nAi ama, hau burua!\nUxtela 2016-06-17 12:12\nSantiago barik, Auserón anai biak izan ziren, bertsiñoen disko hura aurkezten. 😉\natara zarata 2016-06-17 13:07\nBai, “Las malas lenguas” aurkeztu zuten Santiago eta Luis, Auserón anaiek.\nZorrotzak zarete gero!


Arteh - Wikipedia, entziklopedia askea.\nHiru hankadun artea, Nafarroako Mendazan. Arteak eta beste zuhaitz sarritan mitologiarekin zer ikusirik duten gertaerekin lotu edota zuzenki dibinizatuak izan dira Euskal Herrian zein gure inguruan\nArteh, euskal mitologiako jainkoa Akitania erromatarraren garaian Pirineo aldean. Ez dira bere ezaugarriak ezagutzen.\nAmandus-en alaba Bonnexis-ek Artehe jainkoari eskainiriko aldarea, Saint-Pé-d'Ardet-en aurkitua, Garona Garaia.\n"Artehe de[o], / Bonnexis, / Amandi f(ilia), / v(otum) s(olvit) l(ibens) m(erito)".\nItzulpena: Artehe jainkoari, Bonnexis-ek, Amandus-en alabak, gogo onez bete zion bere botoa.\nLexeia-k Artehe jainkoari botoz egindako harria, Saint-Pé d'Ardet-en aurkitua, Garona Garaia.\nLexeia, / Odanni f(ilia), / Artehe / v(otum) s(olvit) libens m(erito).\nItzulpena: Lexeia-k, Odannus-en alabak, Artehe jainkoari bere botoa entzunagatik eskerrak emateko.\nJose Migel Barandiaran zein Bernardo Estornes Lasa bat datoz Arthe Jainko hau arte (zuhaitza)arekin lotzerakoan. Arteh beraz dibinizatutako artea litzateke, Arixo dibinizatutako haritza den moduan.


Txapelketako dantzari segurarrei omenaldia — dantzan.eus\nHemen zaude: Hasiera › Hemeroteka › Txapelketako dantzari segurarrei omenaldia\nRafael Gerriko, Mari Karmen Elortza, Saioa Astegi eta Miren Gallastegi dira parte hartutakoak. Azpilla dantza taldearen ikuskizun bereziaren ondoren egingo diete omenaldia\nBihar, 18:00etatik aurrera, Erreboten, Euskal Herriko Dantza txapelketaren 40. urteurreneko bigarren ekitaldia izango da: Azpilla dantza taldearen emanaldi berezia eta dantza txapelketan parte hartu izan duten segurar dantzariei omenaldia. 40 urte hauetako historiak erakusten duenez, orain arte, lau segurarrek hartu dute parte Euskal Herriko dantza txapelketan.\n1979an, Rafael Gerriko eta Mari Karmen Elortza zenak osatutako bikotea izan zen lehenengoa. Gerrikok gogoratu duenez, berak 24 urte zituen parte hartu zuenean. «Txikitan etxean dantza asko egindakoak ginen, parrandatan ere bai plazan…». Baina antolatzaileetariko batek, aurkezle ere bazen, Migel Telleria zenak, «animatu gintuen parte hartzera, herriko norbaitek parte hartzea nahi zuen».\nMari Karmen Elortza eta biak ausartu ziren oholtza gainean dantza egitera. «Aste pare batean aritu ginen entseatzen, gaur egun Botikaxaharra den lekuan. Gure kasa aritu ginen, irakaslerik gabe. Txapelketan akats pare bat egin nituen», azpimarratu du segurarrak. Dena den, ondo gogoan du, ez zeudela «lehiaketan parte hartu zuten parean. Ordurako Lezo, Hernani eta horiek… talde indartsuak zituzten». Hori bai, jantzirik doto- reenaren saria jaso zuten.\nGallastegi eta Arostegi\n20 urte pasatu ziren berriz ere segurar dantzariak dantza txapelketan ikusteko. 1999an, Saioa Arostegik eta Miren Gallastegik hartu zuten parte.\nArostegik bi urtean segidan parte hartu zuen. «Betidanik gustatu izan zait dantza egitea. Umea nintzela Segurako dantza taldean dantza egiten nuen, baino gero urte batzuetan taldeak indarra galdu eta desagertu egin zen.Hala ere, urtero Euskal Herriko dantza txapelketa Seguran egiten zenean nik sekulako inbidia pasatzen nuen eta txapelketan parte hartzeko bikote bat aurkitzea pentsatu nuen», gogoratu du Arostegik.\n«Aste pare batean aritu ginen entseatzen, gure lasa, irakaslerik gabe»\nRafael Gerriko (dantzaria)\n«Txapelketan inbidia pasatzen nuen eta bikotea aurkitzea pentsatu nuen»\nSaioa Arostegi (dantzaria)\n«Oso garbi daukadan irudia da Edu Murumendiaraz dantzan»\nMiren Gallastegi (dantzaria)\nUrretxun bilatu zuen dantza bikotekidea, Iker. «Idiazabalgo Ibonek prestatu gintuen txapelketarako», azpimarratu du. «Garai hartan bikote askok parte hartzen zuten eta sekulako maila zegoen, gehienak txiki- txikitatik zebiltzan sueltoan eta», gaineratu du segurarrak.\nDena den, «oroitzapen politak» ditu, «nahiz eta urduritasun handiko momentua izaten zen, alde batetik besteen parean ez ginelako oso onak eta, bestetik, jende asko egoten zelako ikusten».\nMiren Gallastegik ere Arostegiren antzeko esperientzia bizi izan zuen. 1999an, 2000an, 2001ean, 2002an eta 2003an parte hartu zuen. «Txapelketa ikustera joaten nintzen umetan eta oso garbi daukadan irudia da Edu Muruamendiaraz dantzan», dio. Dantza sueltoko talde batean hasi zen Seguran bertan, Garaterekin. «Irakasleak animatu ninduen gehiago lantzera», gogoratu du. Orduan, Villabonara, Juantxo Urbietaren eskolara joan zen. «Azkeneko etapan, berriz, Juanito Sarriegirekin aritu nintzen eta, egia esan behar baldin bada, dantzarekin gehien gozatzen ikasi nuen».\nBikotea bilatzea ez zuen lan erraza izan Gallastegik ere: «Asko kostatu zitzaidan bikotea bilatzea, ez dabil eta mutil asko dantzan. Hiru urte egon nintzen Antton Fernandez urretxuarrarekin, eta gero Iñigo beasaindarrarekin».


Djibutiko Sheraton Berria Kempinski eta Atlantikoekin lehian dauden hotel onenekin lehian\nHasiera » Azken albisteak » Nazioarteko Azken Albisteak » Djibutiko Azken Albisteak » Djibutiko Sheraton Berria Kempinski eta Atlantikoekin lehian dauden hotel onenekin lehian\nAfrikako Turismo Patronatua • Nazioarteko Azken Albisteak • Djibutiko Azken Albisteak • ostalaritza • Hotelak eta estazioak • Inbertsioak • berreraikitzen • Turismo • Bidaiaren helmuga eguneratzea • Bidaia Wire Albisteak\nDjibutira joaten diren bisitariek gatzaren salerosketako bide zaharrenaren abentura berreskuratu dezakete "urre zuriz" kargatutako gameluekin batera ibiltzen diren bitartean, eta Balea Marrazoekin murgiltzen dira, izaki horiekin gertutik ezagutu dezaketen munduko leku bakarrenetakoa. . Gonbidatuek Lac Assal berde bizia bisita dezakete, Sheraton Djibutitik 30 minututara, ur berdeen lakuak mundu osoko geologoak eta bolkanologoak erakartzen ditu.\nKempinski, Atlantikoa eta orain Sheraton Djibouti dramatikoko gonbidatuen lehian ari dira Djibutiko kostaldea.\nGaur Sheratonek iragarri du 185 milioi gelako hotelaren milioi bat dolarreko inbertsioa egin ondoren Afrikako lehen hotela dela Marriott marka honen azpian\nBerrasmatutako espazioek ingurunea sortzea dute helburu, gonbidatuak eroso eta lasai sentitzeko, lanean, bileran edo lasai egon daitezen.\nMundu mailan bertako eta gonbidatuentzako komunitate zentro gisa erroak hartuta, Sheratonen ikuspegi berriak esperientzia intuitibo eta holistikoa sortzen du konektatzeko, produktiboa izateko eta zerbaiten parte sentitzeko lekuekin.\nAlde Diplomatiko Zaharreko Serpent Plateau-n kokatuta dago hotela Djibutiko erdigunetik oinez eta Djibutiko Ambouli nazioarteko aireportutik 10 minutura. Sheraton Djibouti ikonikoa hiriburuan ireki zen nazioarteko lehen hotela izan zen, Djiboutiar kultura aberatsa mundu osoko ostalaritza estandarrekin konbinatuz. Hotela Djibutiko Errepublikak aitortu zuen ireki zuen lehen urtean eta urteko posta zerbitzuen zigiluan agertu zen. Tokiko komunitatean erreferente den Sheraton Djibutik oroitzapen bereziak gordetzen ditu hotelean bisita liluragarriak, familia topaketak eta kultur ospakizunak gozatu dituzten Djibutiar askorentzat.\nEGUN MODERNOA “PLAZA PUBLIKOA”\nDjibutiko Sheraton bihotzean Djibutiko mapa irudikatzen duen kristalezko argi bikaina duen atondoa dago. Atondoa hoteleko "Plaza Publikoa" dela pentsatu da; jendea elkarrekin egotera edo besteen artean bakarrik egoteko denbora hartzera gonbidatzen duen espazio holistiko eta irekia, energia eta kidetasun sentimendua sortuz. Jatorri naturala, intuitiboa eta konplexua ez den fluxuarekin, gonbidatuek behar dutena eskura dute, dena beroa eta erosoa baina findua sentitzen den atzeko plano gonbidatu baten aurka kokatuta.\nSheraton Djibutin Sheratonen ikuspegi berriaren sinadura elementu asko agertzen dira. Honek Komunitate Mahaiahoteleko atondoa ainguratzen duen eta gonbidatuei lan egiteko, jan eta edateko aukera ematen dien espazioko energia hartzen duten bitartean lan egiteko gune erakargarria. Forma eta funtzioa bereganatzeko Sheratonen filosofiari jarraituz, mahai hauek neurrira diseinatutako ekipamenduak dira, gonbidatuak emankorrak izan daitezen, argiztapen integratua eta korronte hartuneak barne.\nEstudioak biltzeko espazio malguak dira gonbidatuak behar duen guztietan erreserbatzeko erabilgarri dago, lankidetzan jardutea errazten du, hain formalak ez diren inguruneetan konektatzen eta sozializatzen. Plataforma altxatuen gainean eraikita eta kristalez estalita, teknologiarekin gaitutako estudioek aukera ematen diete gonbidatuei espazio publikoaren energiari laguntzeko, talde txikietako bileretarako edo jantoki pribatuetarako pribatutasuna eta arreta eskainiz.\nSheraton Djibutiren janari eta edari handien eskaintza berriak ardatza sortzen du atarian. Zati bat taberna, zati bat kafetegia eta zati bat merkatua Kafetegia Sheraton ikuspegi berriaren zutabe nagusia da, gonbidatuak egunetik gauera modu egokian igarotzea tokian tokiko jatetxeetako aukerekin, lanean kontsumitzeko erraza eta gustu eta ordutegi guztietara egokitzeko modukoa.\nGELTOKIETAK ETA KLUBEAK TXAPELKETAREN EKOIZPENERAKO LOUNGAK\nEtengabe berritzen ari diren geletan, gonbidatuak ongi etorriak dira, argiztatutako espazio argitsu batera, bizitegi erakargarri beroarekin. Akabera leunak eta zurezko tonu argiak Djibutiko itsasoan inspiratutako urdin eta turkesa azentuekin osatuta daude, eta hormak, berriz, bertako inspirazioko artelanekin apainduta daude. Logela zabal eta modernoak produktibitatea lortzeko tresna berriekin berriro pentsatu dira, hala nola USB kargagailuak eta multimedia panelak. Gonbidatuak Sheraton egonalditik espero diren erosotasun guztiez gozatu ahal izango dute, besteak beste, Sheraton Sleep Experience plataformako ohea eta dutxa modernoak.\nSheraton Club Lounge eraldatua espazio esklusiboa da Marriott Bonvoy Eliteko kideak eta Sheraton Club mailako gonbidatuak, ingurune atsegina eta altxatua eskaintzen du, goizetik arratsaldera jarduerak burutzen dituena. Gonbidatuek janari eta edari eskaintza eguneratua, erosotasun bikainak, konektibitate hobetua eta 24/7 ingurune pribaturako sarbidea aurkituko dituzte.\nENPRESAK EDO AISIALDIRAKO GONBIDATU ONGI ETORRIAK\nGonbidatuak hotelean aisialdirako instalazio ugari eskuratzeko aukera eskaintzen du, besteak beste, Itsaso Gorrira begira dagoen kanpoko igerilekua. Bertan, Khamsin Pool Bar jatetxean erlaxatu eta afaldu ahal izango dute. Hotelaren hondartza pribatua toki idilikoa da topaketa pribatuak antolatzeko, barbakoak ilunabarrean eta uretako jarduerak egiteko, hala nola kayak eta paddleboarda. Crystal Lounge tokiko komunitateko helmuga gogokoena da eta arratsaldean edari, janari arin eta aisialdi aukera eskaintzen du.\nSheraton Djibouti-k 327 metro koadroko ekitaldien espazioa du, 3 bilera-gela eta 180 gonbidatu har ditzakeen areto berritu berria barne. Hoteleko bilera profesional eta ekitaldietako profesionalek beharrezko espezializazio eta laguntza eskaintzen dute talde intimoen bileretatik hasi eta ezkontza ospakizun handietara bitarteko bilera arrakastatsuetarako.\n"Pozik gaude mundu osoko bidaiariei eta bertako bizilagunei harrera egitera Sheraton Djibutiko espazio berriak eta inspiratzaileak bizitzeko", esan du Boumediene Ouadjed Sheraton Djibutiko zuzendari nagusiak. . Bere paisaia zabalak, hala nola laku gaziak, hondoratutako ordokiak eta arroila harritsuak, naturazaleentzako helmuga bikaina bihurtzen dute ".\nInformazio gehiago nahi izanez gero, bisitatu www.sheratondjibouti.com\nItaliako Ministroen Kontseiluak bultzatzeko neurriak onartzen ditu...\nAEBetako bi bainuetxe Instagramen dauden 10 bainuetxe onenen artean...\nHegaldi berriak Antiguatik Barbadosera eta...\nNor da pertsonarik boteretsuena promozioan...\nSan Regis San Frantziskok zuzendari nagusi berria izendatzen du\nSouth African Airlines hegaldien ordutegi berria: aldaketak...\nKenia Turismoari EZ handi bat UNWTOren eskutik: Afrika haserre dago!\nAuzo-gidak: jakingo ez dituzun 10 gauza...\nGrenada Urpeko Eskultura Parkeak berritze lanak amaitu ditu\nIHG, Hilton eta Marriott Benchmark Pyramid-en oinarritzen dira...\nBoeing-ek 737-800BCF zamaontzi berriak bultzatzen ditu\nMadrilgo enbaxadoreak MMEren eroskeriara gonbidatuta...\nLondresek orain bidaia-agenteak erabiltzeko aukera gehiago dute...\nErrusiak Italia, Vietnam, Azerbaijan, Kirgizistan... berriak gehitzen ditu.\nKanadako Osasun Publikoko zuzendari nagusiak eguneratze berria igorri du...\nTxinpantzea, hegaztiak, fauna babestea amaitu da ...\nEBk Merck-en Lagevrito pilula berria hartzen du COVID-19 gisa...\nLongo-ren Chicken Burgers orain gogoratu da\nCMA CGM Taldeak lau Airbus A350F Freighter berri erosten ditu


Miliar ixtorio | Enbata\nAccueil / Articles / Opinion / Chroniques / Miliar ixtorio\n« Bil Gaiten : pour des projets originaux défendus par des programmes réalistes\nSoudan(s) le suicide »\nPar Michel Bidegain | Publié : 30/09/2013\nUztailaren 12-an Bretigny-n gertatu tren istripuak argi uzten du Frantziako agintarien itsukeria azken hogoitahamar urte hauetan. Hiri haundien arteko abiadura haundiaren eguneroko 300.000 erabiltzaileeri lehentasuna emanik, beste trenetako lau miliun ibiltariak ahantzi dituzte. Trenbide zaharkituak, seinale sistema desegokiak, adin haundiko trenak, horra zer den, egun, hogoitahamar urteko inbeztizamendu eskasaren bilana Frantzian.\n1981-az geroztik, hiru hamarkadaz, bi mila kilometro abiadura haundiko trenbide eraikiak izan dira Hexagonan. Martxan diren trenbideen %6-a. Beste 500 kilometro eraikitzen ari dira, hemendik lau edo bost urte barne bukatuko direnak. 340 kilometroekin, Tours-etik Bordelerateko zatia da gaurko obrarik haundiena.\n2.500 kilometro abiadura haundiko trenbide horien eraikitze gastua 40 miliar eurotara (kopurua gaurko euroaren baliora ekarriz) estimatzen da, geltoki berrien eraikitzea kondatu gabe. Diru zama ikaragarria beraz, eguneroko erabiltzaileen % 8-aren onetan eta beste %92-en kaltetan. Bidaiarien %8-entzat miliarrak xahutzen zirenean *, %92 horiek egunero lanerat joaiteko erabiltzen dituzten tren azpiegiturak zaharkitzerat utziak izan dira. Denen egiteko sosik ez baitzen, alabainan.\nNor dira hautu hori egin dutenak? Nor dira 30.000 kilometro trenbide entretenitu gabe utzi dituztenak? RFF eta SNCF, alabainan, haiek baitira eraikitzaile eta erabiltzaileak. Baita ere Frantziako gobernuak, edozein izan zitezen, eta lurralde kolektibitateetako arduradunak. Eta orokorki, Frantses hiritarren gehiengo nabaria, hautu horiek ez baititu sekulan zalantzan ezarri. Alderantziz, Frantziaren haunditasunaren izenean beti sustengatu. Concorde hegazkina edo zentral nuklearrak bezala, Abiadura Haundiko Trenak Frantziaren teknologia aintzinakoiaren, hots, mundu osoak gutiziatzen daukun Frantses genioaren emaitzak baitira. Berdin du nehork ez baldin baditu erosi nahi. Jakina da bestek ez dutela deus ulertzen eta Frantzia dela munduko hoberena. Frantsesen ohiko harrokeria.\nHala ere, iduri luke gauzak aldatzen hasiak direla. Bortxaz. Diru eskasak badu batzutan onik ere. Bianco eta Mobilité 21 txostenek burdinbideenganako politika errotik aldatzeko gomendatu ondoan, Hollanden gobernuak abiadura haundiko trenbide sarearen eraikuntza gelditzea erabaki du, dauden burdinbide eta trenak erreberritzeko eta hobeki mantentzeko. Ez dute egun guziz trena hartzen duten langileek aspaldi danik besterik galdatzen. Ber-denboran, Ipar Euskal Herri honek atsegin hartuko du ez bada, dirudien bezala, AHT-rik egiten datozen urteetan.\nDiru eskasak badu batzutan onik ere.\nHollanden gobernuak abiadura haundiko\ntrenbide sarearen eraikuntza gelditzea erabaki du,\ndauden burdinbide eta trenak\nerreberritzeko eta hobeki mantentzeko.\nAHT masakratzailearen irriskua urruntzen ari bada ere, beste egitasmo mehatxatzaile bat ateratu du berehala Frantses gobernuak: RFF eta SNCF berriz batzeko xedea, lehengo monopolioa berriz sortzeko. Egitasmo horren zinezko arrazoinak denek dazkite: lehenik, RFF-en zor ikaragarria (gaur egun 32 miliar, laster 40 miliar) eta SNCF-n 7,3 miliarekoa “mutualizatzea”.** Zorra bi egituren artean banatuz ttipituko balitz bezala! Bigarrenik, Europako Batasunak agintzen duen garraio askatasunari, ahalaz, kontra egitea. Frantses gobernuak uste duke, burdinbideen eta hauen erabiltzaile nagusiaren arteko monopolioa berriz eraikiz, beste Europar operatzaileak errexkiago baztertuko dituela. Geroak erranen.\nAlta, ez litzateke batere gaixto SNCF edo Eskualdeko TER-n ondoan, Hegoalde eta Iparraldearen arteko tren zerbitzuak Euskotrenek ere eskain balitza. Hautua denean, beti kontsumitzailearen onetan da. Bide edo aire garraioaren kasuan egia dena ez ote da hala tren trafikoarentzat?\n* Berrikitan Lyon-eko unibertsitateko ikertzaile aditu batek atera du AHT bakar bat ere ez dela errentagarri Frantzian. Parisetik Marseillarat AHT-ko tren txartelaren egiazko prezioaren laurdena estatuak diruztazen du. Tours-tik Bordelerateko AHT berrian gauza bera izanen da.\n**SNCF-en 2012-ko tren mozkinak 24 miliar eurokoak ziren: 14 miliar saltzapen mozkinak, 10 miliar estatuaren eta lurralde kolektibitateeen diru laguntzak.


Publizitate sortzailearen 20 adibide | Sormenak linean\nInformazio gerra batean bizi gara, edukien etengabeko bonbardaketan. Ba al zenekien egunean batez beste 3000 publizitate mezu jasotzen ditugula? Horien guztien arteko tartea lortzea zeregin konplikatua bilakatzen da nahiz eta are zailagoa den jendearen arreta bereganatzea. Badira milioika inbertsio eskatzen dituzten publizitate kanpainak, horrek zentzu osoa du, mezu bat munduan zehar zabaltzea ez da hain merkea. Dirua oso garrantzitsua da kalitate handiko edukiak garatzeko, baina ez da ezinbestekoa. Askotan ez da publizitate kanpaina baten eraginkortasunaren faktore erabakigarri bakarra, badaude harago doan elementu bat eta ez du zertan finantza arazoekin bat etorri behar.\nElementu hori sormena da, hau da, batura astronomikoen gainetik. Ideia iraultzaile batek eskala handian egin dezake oihartzuna publizitate espazio esanguratsua ordaindu beharrik izan gabe, baina nor da gai bere burua irabazle izendatzeko adina ideia indartsu sortzeko urtean jasotzen ditugun milioi bat iragarki baino gehiago? Batzuetan nahikoa da hiri espazio bat aldatzea, antzerkia autobus geltokira eramatea, meteorito baten eragina birsortzea kale erdian ... Ez al zaizu inoiz burutik pasatu? Hemen duzue inor axolagabe uzten ez duten iragarki proposamen deigarri eta ikusgarrien bilduma. Gustatuko zaizuelakoan!\nArtikuluaren bide osoa: Sormena linean » General » Artistak » Publizitate sortzailearen 20 adibide


Xare Sistemak, Hosting eta domeinuak web-orritarako\nWeb ostatatzea eta domeinuen erregistroa\nZure webgunea edo online aplikazioa ostatatzeko zerbitzari propioak ditugu, zure datuak modu seguruan eta eskura gordetzeko, bitartekaririk edo hirugarren pertsonarik gabe; zerbitzu osoa ematen dugu.\nGurea beste zerbitzuetatik nabarmentzen eta bereizten da hurbileko arreta pertsonala ematen dugulako. Arreta horri esker, edozein motatako gorabehera 24 ordu baino gutxiagotan konpontzen dugu, telefono bidez edo urrutiko kontrol bidez.\nGainera, gure bezeroen estranetetik edozein motatako gorabehera kontsultatu ahal izango duzu. 3 ostatatze-plan ditugu. Horien bitartez, zure enpresak edo negozioak dituen ia premia guztiei erantzuten diegu. Baina zerbait pertsonalizatuagoa behar baduzu, ez dago arazorik; izan ere, zure neurrira egindako zerbitzari bat presta dezakegu, behar duzun eta gomendatzen dizugun ezaugarriekin.\n1 GB-ko espazioa diskoan\nHileko transferentzia mugagabea\n2 MySQL datu-base\n5 GB-ko espazioa diskoan\n10 datu-base arte tamaina-mugarik gabe\nSegurtasun-kopiak egunero sinkronizatuak\nSarkinak hautemateko sistema\nWeb-ostatatzeko zerbitzuaren baldintzak\nBehar baduzu, zure domeinuan SSL segurutasun-ziurtagiri bat instala dezakegu. Ziurtagiri horrek zerbitzariaren eta bezeroaren arteko komunikazioak zifratzen ditu. SSL ziurtagiriaren bidez, erabiltzaileen nabigatzaileek zure web-orria ez seguru bezala markatzea saihesten da. Ziurtagiri horrek www duten edo ez duten (enpresa. com eta www. enpresa. com) url-entzako balio du. Euskarria ziurtatua % 100, SSL ziurtagiria merkatuko nabigatzaile guztiekin bateragarria da, bai PCrako nabigatzaileekin bai tableta eta mugikorretarako nabigatzaileekin. SHA-2 algoritmoaren bidez enkriptatzen dira zure webguneko konexioak 256 bit-eko zifratze bidez erabiltzaileen segurtasuna handitzeko. SSL segurtasun-ziurtagiriak, urtean, beste 90 euroko kostua dauka.


Hard seltzer: freskagarriak alkoholarekin, gazteen diseinua eta legearen mugan | Consumer\nHard seltzerrak freskagarri gisa sustatzen dira, eta gazteei zuzenduta daude, baina edari karbonatatuak dira alkoholarekin, eta ez dago garagardoarekin hainbeste kaloria dituen alderik.\narabera: Osteguna, 2021eko abuztuaren 05a\nUr karbonatatua, azukre hartzitua eta alkohol bihurtua, eta usainak frutekin. Horixe da hard seltzer aurkezteko txartela. Marketinak edari berri hori kaloria gutxiko garagardoaren alternatiba gisa saltzen du, eszenaratzeak freskagarri batekin parekatzen du eta bere xede-publikoa kontsumitzailerik gazteenak dira. Baina osasun-adituek ohartarazi dute alkohola badarama ez dela osasungarria. Eta, hain zuzen, garagardo bati adina alkohol eransten zaio (% 5). Hurrengo lerroetan, haien konposizioa eta, beraz, arriskuak aztertuko ditugu.\nEspainiako merkatuan sartu berria da, eta bere izena ingelesez esateko zailtasunak ditu, ausartu gabe. Seltzerren taldean sartzen dira, hots, soda edo edari karbonatatuetarako termino anglosaxoian. Baina %4,5 eta %5 bitarteko alkohol kantitatea gehitzen dute, eta hortik hard adjektiboa (gogorra ingelesez). Beraz, edari karbonatatua dugu, hartzitua, fruta-aromekin eta garagardo baten antzeko alkoholarekin.\nAnalogia hori ez da kasualitatea. Hard seltzer asko garagardoek berek egiten dituzte beren merkatu-kuota handitzeko, freskagarriaren eta alkoholaren arteko lotura-puntu baten bila dabiltzanak limurtzeko edo garagar-zukuaren zapore mingotsa konbentzitzen ez duen jendea erakartzeko.\nHard seltzer, ez dute freskatzen eta ez dira osasungarriak\nMarketinak edari freskagarri gisa marrazten ditu, glutenik gabeak, beganoak, garagardoak baino kaloria gutxiagokoak eta edozein unetan erraz kontsumitzen direnak, bereziki afterwork edo tardeaketan. Xede-publikoa 18 eta 30 urte bitartekoa da, kirolzalea eta bere irudiaz kezkatua. Hori dela eta, zenbait erreklamaziok “azukrerik gabe” edo “kaloria gutxiko” kontzeptuak nahasten dituzte. Horietako batzuekin batera, beste batzuk ere izaten dira, hala nola “gaur jai-gatza, bihar entrenatzeari uko egin gabe”. Marketinean, beren irudiaz arduratuta dauden pertsonak aipatzen dituzte, eta kirola egiten duten pertsonak erakusten dituzte, eta fisioterapia-saioak ere zozketatzen dituzte Instagramen jarraitzaileen artean.\nAzukre gutxi, baina alkoholarekin\nEgia esan, kaloria eta garagardo baten arteko aldea ere ez da hainbestekoa. Garagardo batek 49 kaloria ditu 100 ml bakoitzeko, eta hard seltzerrek, berriz, 31 kaloria (161 kaloria inguru dolarearen herenean, eta 102 inguru hard seltzer-en latan). Bai, azukrerik ez dute, baina %5eraino dute alkohola.\nDaniel Ursúa dietista-nutrizionistaren aburuz, “fruta-edukia, azukre-kopurua edo gasaren eragina baloratzen hasi aurretik, kontuan izan behar dugu alkoholdun edaria ez dela inoiz osasungarria izango. Ez dago alkohol-dosi segururik. Garagardo batek baino kaloria gutxiago izateak ez du osasungarri bihurtzen. Eta okerragoa dena, halo efektua dago: produktua bestea baino osasungarriagotzat hartzen bada, gehiago kontsumitzeko joera dago”.\nUrsúak azpimarratzen du alkohola mendekotasuna sortzen duen substantzia dela, eta edozein kontsumoak, txikia izanda ere, alkohol-ohitura eragin dezakeela. “Gizarteak onartuta egoteak ez du arrisku gutxiago sortzen”, ohartarazi du nutrizionista honek, alkoholaren eta hainbat minbizi-mota garatzeko arriskuaren arteko harremana azpimarratzen duela. Eta gazteek ere ondorio larriak izan ditzakete. Osasun Ministerioaren arabera, nerabeen gehiegizko kontsumoak “oroimen- eta ikaskuntza-prozesuetan aldaketak eragin ditzake, garun-aldaketak eraginez, bai funtzio-mailan, bai egitura-mailan”.\nHard seltzer, garagardoari lehia?\nBere merkatua kanibalizatu ordez, garagardoaren sektorea hard seltzer delakoen bidez ziurtatzen da garagardoarekin gutxien sinesten duten kontsumitzaileen alde. Edo zerbait berria probatu nahi dutenena. Horrela, garagardoaren inguruko linealetan ugaritu egiten dira, eta prozesu hori ziderrekin hasi zen (sagardoa beste fruta batzuen usainarekin).\nIndarrean dagoen legeriak debekatu egiten du “osasungarri” terminoak elkartzea edo alkoholdun edarien kontsumoari propietate onuragarriak esleitzea. Baina ez du galarazten kontsumitzailearen garunean ideia osasungarriekin lotzen diren kontzeptuak aipatzea. Bereziki, garagardoarekin kontrajartzen bada.\nBatzuk, adibidez, “kanabera-azukre integrala % 100 naturala” dute. Beste batzuek hartzidura naturala azpimarratzen dute. “Elaborazio-prozesua berdina da garagardotan edo hard seltzerretan. Eta berdin dio azukrea nolakoa den, azkenean hartzitu egingo bada alkohol bihurtzeko”, azaldu du Miguel Ángel Lurueña elikagaien teknologoak. “Gauza bera mandarina, pomeloa, lima edo gereziak dituela adierazten dutenean, baina, berez, fruta-aromak besterik ez dira. Zuku gisa hautematen dira, baina ez dira horrelakoak”. Ontzi batzuetako ia haurrentzako fruta-marrazkien ondorioz, karbonatatutako freskagarri kaltegabetzat hartzen dira ia, publizitate ez-legitimoa ukituz.\nZeliakoei keinu egiten dien edaria\n“Glutenik gabekoa” elikagai osasuntsuagoekin lotzen da. Era berean, keinu bat da kontsumitzaile zeliakoentzat; izan ere, haien gaixotasunari esker, ezin dute edan 20 ppm-tik gorako glutena (partikulak milioiko) duten garagardoa, eta urtero ikuskatzen eta Europako Espiga Barrada Lizentzia-sistemaren (ELS) bidez ziurtatzen den garagardo-kopuru txiki bat izateko aukera dute. Espainiako Zeliakoen Elkarteen Federazioko (FACE) Elikagaien Kalitate eta Segurtasun Sailak onartzen du hard seltzerrak egokiak izango direla zeliakoentzat, baldin eta gizentzeko maltarik ez badu.\nEdari horiek Europako Parlamentuaren eta Kontseiluaren 1924/2006 Erregelamenduan elikagaien nutrizio-adierazpenei eta propietate osasungarriei buruz zehaztutako mugak dituzte. 4.3 artikuluaren arabera, alkohol-bolumenaren % 1,2tik gorako graduazioa duten edariek ezin dute propietate osasungarritzat jo ez ontzian ez publizitatean. Baina eszenaratzeak balio horiek transmititzen ditu kirolarekin lotzean.\nAipatu behar da garagardo batek baino azukre edo kaloria gutxiago duela, eta hori ere ez datorrela bat arauarekin. Alde horretatik, Elikagaien Segurtasunaren eta Nutrizioaren Espainiako Agentzia (AESAN) oso argia da: antzeko beste batek baino %30 gutxiago ematen badu bakarrik onartuko da. Kasu horretan, garagardo-barietate berria bada soilik balioko luke, baina hard seltzerrak kategoria bat dira berez. José Ojuelos elikadura-zuzenbidean espezializatutako abokatuak dioenez, “Europako araua oso laxoa da, eta mila isurbide ditu. Are gehiago Espainian alkoholari buruzko berariazko arauketarik ez dagoenean. Ondorio guztietarako, edari alkoholdunak elikagaitzat hartzen dira, baina baztertu egiten dira nutrizioari eta osagaiei buruzko informazioa sartu beharretik”.\nMahuka zabala ere egoten da marketinak ia freskagarri gisa aurkezten dituenean. Legedian dauden gabeziei esker, alkoholaren eragin kaltegarrietatik puntak pasa daitezke. “Ontziak bere bolumena adierazten du, baina ez da beharrezkoa ‘alkohol’ hitza sartzea, ez eta osasunerako dituen arriskuak aipatzea ere, tabako-kutxatiletan gertatzen den bezala”, esan du Juelosek.\nEz dirudi tabakoaren eta alkoholaren arteko sestra desberdin hori hobetuko denik. Espainian, azken urteotan, lau lege-proiektu zapuztu dira publizitatea arautzeko eta alkoholaren sustapena eta salmenta mugatzeko. “Alde batetik, oso sektore ahaltsua da. Bestetik, alkoholaren kontsumoa erregulatzeaz hitz egiten den bakoitzean, ahotsak altxatzen dira edateko norbanakoaren askatasuna eskatuz. Hala ere, gizarte osoari eragiten dion arazoa da, eta haren ondorioek kostu bat dute, denon zergen kontura, dela osasun-gastu, segurtasun edo kostu judizial gisa”, dio adituak.\nGazte publiko delikatua\n18 urtetik beherakoei alkohola saltzea debekatuta dagoen arren, 14 eta 18 urte bitarteko nerabeen %75,1ek alkohola kontsumitu du noizbait, Osasun Ministerioaren datuen arabera. “Edozein alkohol-kantitate arriskutsua izan daiteke osasunerako. Askoz gehiago nerabe eta gazteetan; izan ere, oraindik garapen neurokognitiboan daudenez, zaurgarriagoak dira eragin kaltegarriekiko”, adierazi du Marina Bosque Osasun Zientzietako irakasleak Kataluniako Oberta Unibertsitatean (UOC) eta Espainiako Epidemiologia Elkarteko Alkoholari buruzko Lan Taldeko kideak.\nBeste ondorio negatibo bat izan bezain laster hastea: alkoholaren kontsumoak tolerantzia sortzen du. Are gehiago, adin horretan, oso maila kezkagarriak iristen dira asteburuko lapurreta-kontsumoa. “Gero eta kantitate handiagoa hartu behar da ondorio berak lortzeko. Graduazio txikiko edari horiek bi ahoko arma izan litezke: kontsumitzen hastea eta kontsumoa areagotzea”, dio Basok.\nAzken urteotan, gazteentzako edarien proposamenak ugaritu egin dira. Haurtzaroarekin lotutako freskagarrien aurrean, edari energetikoak sortzen dira, azukre eta kafeina ugari dituztenak. Edari horiek ikasleentzat eta maitaleentzat izaten dira, gauez lo-orduak lapurtu eta dibertsioa luzatzeko. Elikagaien Segurtasunerako Europako Agintaritzaren (EFSA) arabera, nerabeen % 68 dira edari energetikoen ohiko kontsumitzaileak. 18 urteko muga gainditutakoan, errazagoa da edari kafeinagabe horietatik alkoholdun hibridoetara jauzi egitea.\nGainera, %5eko alkoholarekin, edari horiek, garagardoak bezala, kirol ekitaldiak eta kontzertuak babestu ditzakete. “Alkohola dibertsioa, arrakasta soziala edo kirola bezalako balio positiboekin uztartzeak alkoholaren kontsumoaren ondorio kaltegarriak hutsaltzen laguntzen du. Oso arriskutsua da adin-tarte horretan kontsumoa normalizatzea”, adierazi du Marina Bosque jaunak.\nAzken fleko bat geratzen da, prebentzio-neurrietan oharkabean pasatzen dena. Hard seltzer-ek on line merkataritzaren aldeko apustu sendoa egiten dute (guztiak Internet bidez saltzen dira). Eroslearen adina kontrolatzea oso zaila da esparru horretan, non jatorrizko hiztun digitalak uretan arrain gisa mugitzen baitira. Nahikoa da gurasoak Amazon bezalako banatzaile handi batean kontu bat irekita izatea edo seme-alabek beren txartel-zenbakia ezagutzea.\nGainera, alkoholaren publizitateak oraindik ez du mugarik sare sozialetan, nerabeek egunean ordu asko ematen dituzten kanala. Alkoholari buruzko azken lege-aurreproiektuan jarri da mahai gainean horrelako publizitatea debekatzea. Ojuelos bezalako legeetako adituek, ordea, ez dute espero parte hartzen duten agenteen ahalmen itzelagatik aurrera aterako denik.


Azaroaren 12an da Oñatiko aurtengo trikiti jaialdia - Oñati - Goiena.eus\nAzaroaren 12an da Oñatiko aurtengo trikiti jaialdia\nOihana Elortza 2016-10-26 10:25\nJoan den urteko jaialdiko argazkia\nHamalau trikitilarik osatzen dute Oñatiko trikiti jaialdiko kartela. Azaroaren 12an izango da Santa Ana aretoan eta ondoren, afari herrikoia izango da gaztelekuan MP5 taldearekin. Jaialdirako zein afarira txartelak salgai daude.\nZortzigarren aldiz antolatu du Lizargarate Trikitizale Elkarteak trikiti jaialdia. Azaroaren 12an izango da, Santa Anan aretoan. Hamalau trikitilarik hartuko dute parte, bikoteka, bakarka edo taldeka. Tartean dira, gainera, lau oñatiar.\nTrikiti jaialdirako sarrerak 12 eurotan daude salgai Oñatiko Arrano tabernan; lizargarateelkartea@gmail.com helbidera mezua bidalita ere eskatu daitezke. Afaritarako txartelak ere Arrano tabernan salgai daude hamabost eurotan. Azaroak 5 da txartelak erosteko azken eguna.


Oinez edo gurpil gainean, Donostiako azken txokoetaraino iritsi den olatua - GARA\nKronika | Olatu talka\nOinez edo gurpil gainean, Donostiako azken txokoetaraino iritsi den olatua\nSugandilen moduan, jendea erruz atera zen atzo, aspaldian ezkutuan zeuden eguzki izpiek lagunduta, Donostiako Olatu Talkaz gozatzera.\nBizikletatik jaitsi eta aurpegi gorrituan eguzkitako krema emanez harrapatu genuen atzo goizean Zubietan Igor Otxoa, Donostia 2016 egitasmoko zuzendaria. Bere antzera, jende mordoa atera zen atzo kalera, Olatu Talkaren azken egunaz gozatzera. Ibaetatik hasi eta Zubietarainoko Ziklobian, errepidea motordun ibilgailuentzat itxita zegoela aprobetxatuz, oinez, patinetan edo mota guztietako bizikletei eraginez, batera eta bestera ibili zen atzo jendea, eta bidean, erakusketak, lehiaketak, txarangak, kontzertuak, piknikerako aukerak, tailerrak... 2.000 ekintzaile inguru, adin eta gustu guztietarako ekintza eta ikuskizunak eskainiz, herritarren arteko loturak sendotuz eta elkarrekiko trukea sakonduz.\nLehenengo aldia zen Olatu Talka Zubietaraino iristen zena. Duela 200 urte bertatik jasotakoa itzuli nahi izan dute donostiarrek modu honetan. Izan ere, hiria erre zenean, Zubietako Aizpurua baserrian adostu zuten birsortze lanei ekitea. Eskertza moduan, Donostiako alkate Juan Karlos Izagirrek eta udal gobernuko hainbat ordezkarik, Donostia 2016ko kideekin batera, bertan atera zuten atzo familia argazkia. Anfitrioi lanetan Iñigo Aizpurua izan zuten, abizena sortu zen baserri honetan belaunaldiz belaunaldi mantendu duen familiako oinordekoa. «Ez dakit zehatz baserria noizkoa den, 1495ekoa da lehenengo dokumentua. Garai hartan 22 baserri zeuden Zubietan», kontatu zuen.\nBertan izan ziren Etiopia-Utopia Fundazioko kideak ere, bizikletaz bere elkartasun mezua eta Etiopiako Wukro herrian duten proiektua ezagutzera emanez.\nEtxe kanpoan, berriz, sekulako abiaduran jokatutako pilota-joko tradizionalak, 94 eskusoinuren doinuak plazan eta haurrak eskulanetan. Aperitiboa ere bai, eguzki-sukaldetan prestatutako produktu ekologikoekin. «Alternatiba polita, baina nola prestatzen duzu honekin afaria?», bota zion gizon heldu batek kezkatuta sukaldean ari zenari. «Duela astebete ez zenuen hain erraz kozinatuko...», beste batek.\nN1ak zeharkatzen duen Añorga auzoa ere erabat itxuraldatu zuen Ziklobiak. Patinatzaileak eta batukadako kideak elkarrekin aritu ziren dantzan eta futbol-zelaian 500 bat bizilagun animatu ziren eguerdiko piknikera. Cementos Rezola lantegi ezaguna ezagutzeko aukera ere izan zen. «Kantujira fabrikan» ekimenarekin, barruan zeuden etxebizitzetan bizi ziren langileek euren bizipenak kontatu zituzten.\nDonostiako auzo gehienak hartu zituen Olatu Talka jendetsuenari portuan eman zioten amaiera. Parte-hartzaile guztiak bildu ziren bertan antxoa plater banaren inguruan.


Lasai egon | Berria.eus\nIritzia Lasai egon\n2017-10-12 / Mikele Landa\nHogeita piku urte dauzkazu. Denbora da amodio kontuetan inauguratu zinela. Lehenengo musuen ostean etorri ziren maitaleak. Larregi ere ez dituzu izan, bi urtekoa harremanik luzeena. Bikote bizitzari gustua hartzeko beste. Zuen artekoa duela urtebete amaitu zen eta ordutik hona izan dituzu zenbait amorante. Guztiak, ordea, pasarte laburrak izan dira zure bizitzan. Etorkizunik gabeko whatsapp elkarrizketa ezdeusetan disolbatu diren hartu-emanak.\nLigoteo kontua elkarrizketen ohiko gai izaten duzuen konfiantzazko lagunartean zaudela, aitorpena egin duzu: «Joe, azkenaldian ez nabil fin ligeekin...». Zure etsipen tonura batu zaizkizu taldeko gehienak, egoera berdintsuan daudela onartuta. Jarraian, bost bat segundoko isiltasuna, konplizitate begiradei tartea uzteko. Azkenean asperen egin du taldeko batek, eta guztiak kontsolatzeko asmoz mintzatu da: «Lasai egon, aurkituko dugu norekin amaitu eta». Badirudi berba magikoek baretu dutela kuadrillaren giroa. Bigarren isiltasunak irudimenari laga dio arnasa hartzen. Etsipenak esperantzari zabalduta bidea, zu ere alaitu zara une batez.\nBaina momentuan konturatu ez zaren arren, elkarrizketaren ondorioz zerbaitek «klik» egin du zure baitan. Esaldi «kontsolagarriko» zazpi hitzetatik bakarra garunetik ezabatu ezinda zabiltza: «amaitu». Bizitza nobela egiturarekin ulertzera ohituta zaude: hasiera, korapiloa eta amaiera. Lehenengoak ukaezin ditu beste bi hankak. Hiruretatik azkenengoa omen da lasaigarriena, dena konpontzen den unea, eper jana eta guzti. Botagura eragin dizu bat-batean konturatzeak agian horretan datzala guztia. Ondo amaitzeko igaro beharreko labirinto bat ahal da korapiloa?\nArestian bekokiko izerdia sikatu dizun esaldi berberak beldur jasanezina eragin dizu oraingoan. Bizitzari buruzko gogoetan, «amaitzea» hitza oinarritzat duen esaldiak lasaitzen bagaitu zerbait txarto egin dugun seinalea dela ohartu zara.


Aste Santuko turismo datuek %22,53 egin dute gora - Gaurkotasuna - Hondarribia\nAste Santuko turismo datuek %22,53 egin dute gora\nEuskal Herriko eta Gipuzkoako datuekin bat eginda, Hondarribia topetaraino egon da Aste Santuan.\nARMA PLAZA informazio puntutik jakinarazten zaigunez, 3.269 izan dira Aste Santuan bulegotik pasa diren turistak. Izandako eguraldi onak, Ostiral Santuko prozesioak eta Hondarribiaren erakargarritasunak batuta, azken urteotako Aste Santurik onena ekarri dute, iazko datuak %22’53ak hobetu direlarik.\n“ARMA PLAZAtik egun hauetan etengabe lan egin da. Goizeko 9.30etik 19.30ak arte ireki da etengabe, eta bertatik kontatzen digutenez, ostegunean 741 bisitari pasa ziren, ostiralean 761, larunbatean 776, igandean 676 eta atzo Pazko Astelehenean 314. Pasa den asteko lehen hiru egunetan jende asko ikusi da eta ziur aste hau ere antzekoa izango dela, Aste Santuan baina gutxiago baina erritmo onarekin” dio Maria Serrano Turismo zinegotziak. “Turisten jatorriari dagokionez, %72 Estatukoak izan dira, %17 Euskal Herrikoak, %7 frantziarrak eta %4 gainontzeko zenbait herrialdeetakoak. Estatukoei dagokienez, %21 Madrilekoak, %17 Kataluniakoak, %7 Valentziakoak eta %5 Gaztela eta Leoikoak besteak beste. Alde Zaharreko ondarea, Eliza, Portua auzoa eta Jaizkibel mendia dira gehien galdetzen ziren gaiak” dio Serranok.\nGuadalupeko Gotorlekuko eta Alde Zaharreko bisita gidatuak beteta\nARMA PLAZA Fundazioak Alde Zaharretik eta Guadalupeko Gotorlekuan egunero egin dira bisita gidatuek oso harrera ona izan dute. Alde Zaharrean 110 pertsonek parte hartu dute eta Guadalupen 33. Gogoratu egunean bi izan direla, bat goizez eta bestea arratsaldez, Ostiral Santuan ezik, orduan goizez bakarrik egin baitzen. “Hirugarren urtez jarraian, ARMA PLAZA Fundaziotik eta Udalaren laguntzarekin, Hondarribiko turismo liburuxkak inguruko herrietako turismo bulegoetan eta zenbait hotel eta nekazal turismoetan banatu dira” gehitu du Serranok. Gipuzkoa osoan banatu ditugu alde batetik, eta Iparraldean Baiona eta Biarritz arte gauza bera. Ia 4000 liburuxka banatu ditugu eta ikusita egun bateko bisitari kopurua handia dela, badirudi asmatu dugula.